Novi incident u iranskom nuklearnom postrojenju Natanc - BIGportal.ba\n11 Aprila, 2021 11 Aprila, 2021 0986\nU iranskom, podzemnom nuklearnom postrojenju Natanc, danas se dogodio incident na mreži za napajanje električnom energijom, samo dan nakon što je Teheran pokrenuo nove, unaprijeđene centrifuge za obogaćivanje uranijuma, navodi se u izvještaju iranske TV.\n“Incident nije prouzrokovao ljudske žrtve, ni zagađenje. Pogođena je mreža za električno napajanje”, potvrdio je Behruz Kamalvandi predstavnik iranskog civilnog nuklearnog programa.\nU ovom postrojenju prošle godine je izbio požar, koji su iranske vlasti opisale kao pokušaj sabotiranja iranskog nuklearnog programa, prenio je Rojters.\nTeheran i Vašington nastoje da ožive iranski nuklearni sporazum iz 2015. godine, koji je bivši predsjednik SAD Donald Tramp napustio prije tri godine i ponovo uveo sankcije Iranu, zbog čega su iranske vlasti u više navrata kršile odredbe tog međunarodnog dogovora.


IDEA sa novim prodavnicama - kompanija posluje negativno - Retail Serbia\nKompanija Mercator S koja na srpskom maloprodajnom tržištu posluje sa Idea, Roda i Mercator brendovima nastavila je nakon duže pauze da investira u širenje i modernizaciju prodajne mreže otvaranjem dve nove i jedne modernizovane prodavnice. Kompanija je u beogradskom naselju Altina na adresi Ugrinovački put 47a, otvorila novu Idea prodavnicu sa ponudom koja obuhvata širok asortiman artikala za svakodnevnu kupovinu.\nNakon dve nedelje renoviranja, Mercator je otvorio i modenizovanu prodavnicu u Beogradu, na adresi Bulevar kralja Aleksandra 294. „Svojim urbanim izgledom, pažljivo odabranim asortimanom premium brendova, širokom ponudom svakodnevno potrebnih proizvoda, kao i kvalitetnom uslugom naša IDEA će nastojati da zadovolji sve potrebe svojih potrošača u komšiluku”,naveli su iz maloprodajnog lanca.\nTokom leta, kompanija Mercator S je otvorila i novu Idea prodavnicu u Leskovcu koja posluje sa većim formatom Idea Super. Na blizu 2.000 kvadrata Idea je potrošačima ponudila više od 13.000 raznovrsnih artikala. „Izuzetna nam je čast da otvorimo još jedan IDEA Super objekat koji je od velikog značaja za nas kao i za potrošače koji će sada imati bogat asortiman proizvoda po najpovoljnijim cenama. Idea trgovinski lanac uspešno posluje u Leskovcu od 2007. godine a kompanija trenutno zapošljava preko 160 ljudi u ovom gradu. Izuzetno smo ponosni na to što u našem asortimanu možete pronaći veliki izbor domaćih proizvoda, jer kao društveno odgovorna kompanija koja inače podržava lokalnu zajednicu, znamo da je i podrška domaćim proizvođačima bitna”, izjavio je Miloš MIlošević, direktor maloprodaje za IDEA baner, regije Istok.\nU 2018. godini Mercator Grupa je u Srbiji sa prodavnicama Idea, Roda i Mercator ostvarila promet od 711 miliona evra i zabeležila gubitak od 14 miliona evra. Kompanija je tokom ove godine u Srbiji i regionu nastavila sa prodajom svojih maloprodajnih centara u kojima će poslovati kao zakupac. Prodajom nekretnina Mercator je smanjio dug za oko 200 miliona evra. Mercator S je trenutno drugi po veličini maloprodajni lanac u Srbiji.\nBeograd,\tIdea,\tMercator S,\tmodernizacija\tprodavnica


► Ministri EU bez dogovora o ekonomskom odgovoru na pandemiju\n"Posle gotovo 16 sati razgovora približili smo se sporazumu ali ga još nismo postigli. Prekinuo sam Evrogrupu", napisao je danas Senteno na Tviteru i dodao da će se razgovori nastaviti sutra.\nVideokonferencija evropskih ministara finansija koja je počela juče popodne nastavila se cele noći, tokom koje je bilo više razgovora u manjim grupama u nastojanju da se izađe iz blokade. Na sastanku su se suprotstavile severne evropske zemlje južnim koje traže finansijski napor bez presedana, preneli su izvori.\nOvaj sastanak predstavlja odlučujući test za jedinstvo evropske dvadesetsedmorice koji ne mogu sebi da dozvole da se ponovo pokažu podele, posle neuspelog samita šefova država i vlada posvećenog krizi koronavirusa 26. marta, navodi Frans pres.\nNaspram pandemije evropski kratkoročni i srednjoročni odgovor treba da se zasniva na tri osnovne ose, oko kojih je prvobitno izgledalo da su se ministri složili - do 240 milijardi evra zajma iz fonda pomoći evrozone, garantni fond za kompanije i podrška delimičnoj nezaposlenosti.\nMeđutim, zemlje koje su najteže pogođene virusom, pogotovo Italija, nastavljaju da traže pored toga formiranje zajedničkog instrumenta duga u obliku evroobveznica, ponekad nazvanim korona obveznicama, čiji cilj je da se ponovo dugoročno podstakne ekonomija kada kriza prođe.\nMeđu zemljama koje to traže su i Španija i Francuska kao i Grčka, Malta, Luksemburg, Irska, prenose izvori.\n"Evroobveznice predstavljaju ozbiljan i prilagođen odgovor", rekao je sinoć šef italijanske vlade Đuzepe Konte, čija zemlja je najteže pogođena virusom u Evropi sa više od 17.127 umrlih.\nItaliji se protive severne evropske zemlje, na čelu sa Nemačkom i Holandijom. A italijansko insistiranje na takvom jednom instrumentu, zajedno sa Španijom već je dovelo do neuspeha samita posvećenom odgovoru EU na krizu koronavirusa krajem marta.\nBerlin i Hag ne žele da se zemlje udruže u dugovanjima, i odbijaju da uzimaju zajam zajedno sa vrlo zaduženim zemljama juga Evrope. Danska, Austrija, Švedska i baltičke zemlje su na toj strani, rekao je jedan evropski izvor.\nPre sastanka predsednik Evrogrupe Mario Senteno pozvao je ministre da se jasno obavežu za koordinisan i veliki plan obnove, posle epidemije, ali nije baš izričito govorio o uzimanju zajedničkog duga.\nSeverne evropske zemlje žele da se za sada usmere na instrumente koji već postoje da se suoči sa tim ekonomskim šokom, posebno Evropski stabilizacioni mehanizam (ESM), formiran 2012 za vreme dužničke krize u evrozoni.\nPrema tom mehanizmu mogu da se daju zajmovi nekoj zemlji u teškoćama do dva odsto njenog BDP-a, odnosno 240 milijardi evra za celu evrozonu.\nEvropska investiciona banka takođe treba da ima panevropski garantni fond od 25 milijardi evra, kojim bi moglo da se pokrene do 200 milijardi evra dodatno za kompanije.\nMinistri takođe treba da odobre projekat Evropske komisije kojim se garantuje sa maksimalno 100 milijardi evra nacionalni planovi za delimičnu nezaposlenost, koji su sačinjeni zbog epidemije korona virusa.


Vladimir Putin je rekao da će Rusija u narednih nekoliko dana dostići broj od dva miliona proizvedenih doza (EPA)\nRuski predsjednik Vladimir Putin naredio je vlastima da započnu masovnu vakcinaciju protiv COVID-19 od naredne sedmice u Rusiji.\n“Da se dogovorimo oko toga – nećete me izvještavati naredne sedmice, ali ćete početi masovnu vakcinaciju. Krenimo na posao već sada”, poručio je on zamjenici premijera Tatjani Golikovoj, prenosi Fena, pozivajući se na Reuters.\nPrema njegovim riječima, vakcinacija će početi od “prve dvije rizične grupe, a to su ljekari i nastavnici”.\nRuska vakcina protiv korona virusa “Sputnik V” je 95 posto efikasna, sudeći po prelaznim analizama podataka sa kliničkih testiranja, saopćili nedavno njeni tvorci.\nVakcina “Sputnik V”, koja se primjenjuje u dvije doze, koštat će manje od 20 dolara po osobi na međunarodnim tržištima i bit će besplatna za ruske građane.\nUskoro dva miliona doza\nČelnik ruskog fonda Kiril Dmitrev ranije je izjavio da Moskva namjerava proizvesti više od milijardu doza za pacijente u zemlji i u inostranstvu u narednoj godini.\nPutin je rekao da će Rusija u narednih nekoliko dana dostići broj od dva miliona proizvedenih doza vakcine protiv korona virusa, prenosi Tanjug.\n“Znam da je više od dva miliona doza proizvedeno, ili da će biti proizvedeno u narednih nekoliko dana. Proizvodnja prve registrirane vakcine protiv korona virusa ‘Sputnjik V’ će dostići taj nivo”, kazao je Putin na ceremoniji otvaranja multifunkcionalnih medicinskih centara ruskog Ministarstva odbrane, koja je održana u obliku videokonferencije.\nVakcina “Sputnjik V”, koju proizvodi Naucno-istraživacki institut “Gamaleja”, dobila je 11. augusta potvrdu o registraciji od Ministarstva zdravstva Rusije i postala prva registrirana vakcina protiv virusa korona u svijetu.\nProizvodnja vakcine bit će primarno usmjerena na pokrivanje potražnje u Rusiji.


Srna , Gardijan\nPrema navodima lista, borci, koji su se u Siriji borili protiv režima, poslati su nakon što se Turska prošlog meseca saglasila da pomogne premijeru međunarodno priznate libijske administracije Fajezu el Saradžu u borbi protiv generala Kalife Haftara.\nFajez el Saradž\nList podseća da je Ankara podržavala opoziciju u Siriji u ranim periodima sukoba protiv predsednika Bašara el Asada.\n- Ovo je veoma teška situacija po Siriju. Anti-tursko raspoloženje je veoma jako zbog intervencije Ankare i moglo bi dodatno porasti, što ide u korist Haftaru - rekla je analitičar iz Međunarodne krizne grupe Klaudija Gazini.\nSirijska nacionalna armija\n"Gardijan" piše da je prvi kontingent od 300 ljudi iz Druge divizije Sirijske nacionalne armije (SNA) napustio Siriju 24. decembra preko vojnog graničnog prelaza "Havar Kilis", a potom je otišlo još 350 ljudi 29. decembra.\nSvi su prebačeni u Tripoli, gde su postavljeni na prve borbene linije na istoku libijske prijestonice.\nList navodi da je još 1.350 ljudi prešlo u Tursku 5. januara i da su neki od tada prebačeni u Libiju, a ostali su na obuci u bazama na jugu Turske.\nJedan od izvora istakao je da će Sirijci biti raspoređeni u jednu diviziju pod imenom lidera libijskog otpora "Omar el Muktar" kojeg je Italija pogubila 1931. godine, a postao je popularan u Siriji tokom "arapskog proljeća" 2011. godine.\n- Borci su potpisali šestomesečne ugovore direktno sa libijskom administracijom, a ne sa turskom vojskom. Predviđena plata je 2.000 dolara mesečno, što je mnogo više nego što dobijaju u Siriji - rekao je jedan od izvora iz SNA i napominje da je svima obećano državljanstvo Turske.\nBritanski dnevnik navodi da Turska plaća i medicinske troškove za ranjene vojnike i odgovorna je za prebacivanje mrtvih u Siriju.\nAmerički zvaničnik: SAD zabrinute zbog ruskih plaćenika u Libiji\nSUSRET ZARAĆENIH STRANA Haftar i el Saradž se danas sastaju u Moskvi


Bežične video kamere odbijaju više od 50% provalnika\nBežične video kamere su donele revoluciju kada je reč o sistemima video nadzora i sve više dominiraju kompletnim tržištem sistema video nadzora.\nNa koji način funkcionišu bežične video kamere\nPrednosti upotrebe sigurnosnih WiFi kamera\nOsnovni delovi i princip rada Bežične video kamere\nKupovina bežične kamere\nImaju širok spektar primene i ovo malo čudo tehnologije je odličan izbor za nadziranje kuće, dvorišta, stana ili poslovnog prostora. Sama njihova prisutnost po najnovijim istraživanjima odbija provalnike, jer predstavljaju otežavajuću okolnost. Samo pazite, kamera treba biti aktivna, lažne kamere provalnici lako prepoznaju.\nBežične kamere se još zovu i WiFi kamere, te se primjenjuju na lokacijama u kojima nije moguće postaviti video nadzor koji ima veoma komplikovanu opremu. Popularnost bežičnih kamera u posljednje vreme ogleda se u tome što štede prostor, jeftinije su od ostalih, mogu se povezati sa više uređaja istovremeno, te velika otpornost.\nBežične kamere predstavljaju kamere koje se nalaze u sklopu sigurnosnog sistema koji pruža mogućnost nadgledanja i snimanja video i audio sadržaja uz pomoć računarske mreže.\nVeoma bitna karakteristika i velika prednost bežičnih kamera u odnosu na klasične je u tome što one mogu povezati IP adresu same kamere kao i IP adresu određenog prenosnog uređaja laptopa, tableta ili telefona. To vam omogućuje da možete u svako doba dana i noći proveriti šta snima vaša kamera i da li je sve bezbedno i sigurno.\nUkratko, one snimaju i prenose video zapis direktno putem IP mreže i na taj način omogućavaju korisnicima da vide, sačuvaju i upravljaju videom, gde god da su.\nBežične video kamere\nKao što smo rekli, bežično prenošenje signala se sve više koristi, posebno kada je u pitanju obezbeđivanje manjih prostora, kao što su kafići ili hodnici u prostorijama, pre svega jer ne zahteva postavljanje kablova. Osim toga, bežićne kamere se lako montiraju i mnogo su jeftinije od ostalih nadzornih sistema.\nBežične kamere su veoma otporne i odlično podnose sve vrste vremenskih uslova, što je posebno značajno ako se monrtiraju na mestima gde su izložene eksternim uticajima, kao što su vetar, kiša ili sneg.\nOsim što bežične kamere mogu da se povežu sa nekoliko uređaja u isto vreme, one se izdvajaju po još nekoliko ključnih i veoma bitnih karakteristika, među kojima su:\npregled trenutne situacije unutar i oko objekta koji je pod video nadzorom,\nprevencija krađe i odvraćanje potencijalnih lopova aktiviranjem tkz. IO modula (snimanje i emitovanje zvuka),\ndostavljanje statističkih podataka,\nmogućnost komunikacije sa alarmima, senzorima za požar i drugim sigurnosnim sistemima.\nBežične video kamere su idealne za sigurnost vaše porodice\nBežične kamere se moraju priključiti na napajanje. Mali ispravljač možete dobiti u paketu kada kupujete bežićnu kameru. Postoji mogućnost korištenja Ethernet mreže (PoE) za napajanje, ukoliko je to praktičnije rešenje u datoj situaciji.\nKod bežićnih kamera WiFi antena se koristi kao komunikacija, dok sa prednje strane imaju IR reflektor dometa do 30 metara koji obezbeđuje kvalitetno snimanje u mraku.\nBežićne kamere koje koristite za unutrašnju upotrebu sastoje se od dualne antene uređaja, USB priključka za napajanje, priključka za Ethernet, slota za memorijsku karticu i dugmeta za brisanje memorije.\nOve kamere su direktno povezane na internet i sadržaj se direktno šalje na servere koje ste vi zakupili i koje vi koristite tako da se ne morate brinuti o nedostatku prostora na vašoj bežičnoj kameri.\nNeovisno od toga stručnjaci savjetuju da obavezno koristite memorijsku karticu, jer može doći do prekida Wifi mreže pa tako i snimka, možda baš u trenutku kada je najpotrebnije.\nNajbolji način za kupovinu bežične kamere je putem interneta, jer tako imate najbolji izbor i ujedno povoljnije cene, a sve na miru možete pregledati i odlučiti se.\nUkoliko imate potrebu za bežičnim video nadzorom, gde uz pristupačnu cenu tražite i kvalitet, pogledajte šta nudi online shop eurovik.rs. U njihovom shopu možete pronaći i novu generaciju bežičnih kamera koje osim veće rezolucije i bolje slike nude i poboljšani WIFI modul dometa i do 50 metara.\nBežične video kamere odbijaju više od pola provalnika 4


FIVB: Otkazana odbojkaška Liga nacija u obje konkurencije – Haber.ba\nFIVB: Otkazana odbojkaška Liga nacija u obje konkurencije\nSvjetska odbojkaška federacija, FIVB, saopštila je danas (petak, 8. maj) da je, zbog pandemije virusa korona, otkazano odigravanje III Lige nacija 2020. u obje konkurencije.\nOdbojka - Bhstring.net\nFIVB je naveo da gradovi domaćini nisu u mogućnosti da obezbijede sigurno učešće sportista i navijača, kao i visoko kvalitetno nadmetanje. Odluku su zajednički donijeli Savjet Lige nacija, Administrativni Bord FIVB i učesnici takmičenja, odnosno organizatori turnira.\nFIVB je saopštio da će sa svim učesnicima pažljivo raditi na kalendaru i rasporedu takmičenja za Ligu nacija 2021. Takođe, posebno će se dogovarati sa Italijom i Kinom o organizaciji Finalnih turnira Lige nacija 2021, prenosi “Tanjug”.\nFIVB je otkazao i III FIVB Kup Izazivača 2020, kvalifikacione turnire za Ligu nacija 2021, koji su trebalo da se odigraju u Gondomaru u Portugalu i Zadru u Hrvatskoj.\nTeme:FIVB, koronavirus, odbojka, otkazana takmičenja


Obama: Nadam se da je Tramp spreman da se suprostavi Rusiji\nAmerički predsednik Barak Obama i nemačka kancelarka Angela Merkel na konferenciji za novinare u Berlinu\nPredsednik Barak Obama doneo je svoju poruku američkog trajnog jedinstva i saradnje u Berlin, poručujući Nemcima i svim Evropljanima da će SAD nastaviti da budu angažovane u svetu. Obama je pozvao svog naslednika Donalda Trampa da se suprotstavi Rusiji ali ujedno nastavi da traži oblasti u kojima se vrednosti i interesi Rusije i Amerike poklapaju.\nNa zajedničkoj konferenciji za novinare sa nemačkom kancelarkom Angelom Merkel, predsednik Obama istakao je da je predanost SAD Evropi trajna i ukorenjena u zajedničkim vrednostima.\n“Savez sa našim NATO partnerima je kamen temeljac američke spoljne politike već gotovo 70 godina, kroz dobra i loša vremena, kroz administracije predsednika iz obe partije jer je evropska stabilnost i bezbednost – fundamentalni interes SAD.”\nObama je izrazio nadu da će novoizabrani predsednik SAD\n“imati sličan, konstruktivan pristup u pronalaženju oblasti gde može da se saradjuje sa Rusijom ali biti spreman da joj se suprotstavi kada odstupa od vrednosti i medjunarodnih normi.\n"Ne očekujem da novoizabrani predsednik potpuno prati naš pristup ali se nadam da neće jednostavno zauzeti “real-politički” pristup i zaključiti da treba da sklapamo dogovore sa Rusijom čak i ako se time povredjuju ljudi, krše medjunarodne norme ili se manje zemlje ostavljaju ranjivim ili ostavljaju dugoročni problemi u regionima kao što je Sirija – da treba samo radimo ono što je zgodno u datom trenutku.”\nObama i Merkel su takođe naglasili važnost nastavka pregovora Sjedinjenih Država i Evrope o slobodnoj trgovini, izražavajući snažno uverenje da će on doneti koristi nemačkimi američkim poslodavcima, radnicima, potrošačima i poljoprivrednicima. Nemačka kancelarka se osvrnula na proteklih osam godina saradnje za vreme dva Obamina mandata.\n“Danas smo, ne sasvim ali skoro, stigli do kraja osmogodišnje intenzivne saradnje, koja je karakterisana činjenicom da su sa nemačke perspektive – američko-nemački i američko-evropski odnosi ključni element naše spoljne politike, koja je sada s jedne strane vodjena na bazi zajedničkih interesa, a s a druge na osnovu zajedničkih vrednosti. Povezuje nas platforma demokratije, slobode i odbrane ljudskih prava širom sveta kao i predanost liberalnom i otvorenom svetskom poretku. Naravno, daću sve od sebe da dobro saradjujemo sa novoizabranim američkim predsednikom, ali danas želim da vam kažem - hvala na dobroj, srdačnoj i intezivnoj saradnji."\nUpitan da li smatra da bi Merkel trebalo da se kandididuje za četvri mandat na položaju kancelara, američki predsednik je istakao da je smatra izuzetnim liderom i da bi, da je nemački državljanin, glasao za nju.\nObama pokušava da na poslednjoj predsedničkoj turneji ublaži bojazan evropskih lidera od kojih pojedini smatraju da se Amerika okreće izolacionizmu zbog izjava novoizabranog predsednika Donalda Trampa tokom predizborne kampanje.\nTramp je doveo u pitanje važnost NATO-a, pozdravio odluku Velike Britanije da napusti Evropsku uniju i kritikovao politiku nemačke kancelarke zbog prijema stotina hiljada migranata -uglavnom muslimana- u Evropu.\nObama će se sutra sastati sa liderima Britanije, Francuske, Italije i Španije pre odlaska u Peru gde će učestvovati sa samitu Azijsko-pacifičke ekonomske saradnje.


'Nije došao nijedan dobar predlog iz Brisela' Kurc optužio EU da je nesposobna za borbu sa pandemijom\nAustrijski kancelar naglasio da je najvažnije da se zaštiti sopstveno stanovništvo\nAustrijski kancelar Sebastijan Kurc kritikovao je Evropsku uniju zbog načina borbe protiv korona virusa uz ocenu da iz Brisela nije bilo nijednog dobrog predloga za suočavanjem sa ovim problemom.\n- Da je iz Brisela došao i jedan dobar predlog odmah bismo ga prihvatili. Umesto toga je EU kritikovala Austriju >> Pročitaj celu vest na sajtu SrbijaDanas.com << zbog zatvaranja granica. Predloge kao ''molim vas držite granice otvorene'' u ovakvom vremenu ne mogu smatrati ozbiljnim - istakao je Kurc za austrijsku državnu televiziju ORF.\nKancelar je naglasio da je najvažnije da se zaštiti sopstveno stanovništvo.\nUpitan za Mađarsku, gde je premijer Viktor Orban kriznim zakonom razvlastio parlament, Kurc je rekao da neće trenutno da kritikuje.\n- Nemam, iskreno rečeno, vremena da se bavim Mađarskom. Imam sasvim druge brige u ovom trenutku. U Austriji svakako ne postoji plan da se uskrati demokratija - poručio je Kurc.\nKancelar za sada još ne vidi konkretne signale koi bi dopustili labavljenje ograničenja.\n- Istina je da su teška vremena tek pred nama. Trenutno moramo učiniti sve da nas ta oluja ne pogodi tako snažno kao Italiju - kazao je Kurc dodajući da ne negira da mere deluju, ali i ističe da je potrebno još više napora.\nNezavisne Novine: Kurc kritikuje EU: Nismo dobili nijedan dobar prijedlog za virus korona


TK bi novog premijera i Vladu mogao imati vecĚ� naredne sedmice\n* TK bi novog premijera i Vladu mogao imati već naredne sedmice\nTK bi novog premijera i Vladu mogao imati već naredne sedmice\nNovi mandatar za sastav Vlade Tuzlanskog kantona je Denijal Tulumović iz Živinica, odlučeno je na sjednici Povjereništva Kantonalnog odbora SDA. Sjednica Skupštine Tuzlanskog kantona na kojoj će biti imenovana nova Vlada trebala bi biti održana već naredne sedmice.\n"Nakon toga, ime koje prođe stranačke procedure će biti dostavljeno predsjedniku Skupštine. On će dati mandat premijeru za sastavljanje nove Vlade Tuzlanskog kantona", objašnjava Midhat Čaušević, predsjednik Kluba SDA u Skupštini TK-a.\nPredsjednik Skupštine TK-a Žarko Vujović (SDP) navodi kako je, nakon davanja mandata, deset dana rok za sastavljanje nove Vlade: "Mislim da će ti se procesi puno brže kretati i mislim da ćemo za sedam-osam dana imati kompletnu završenu proceduru".\nSjednica Skupštine Tuzlanskog kantona na kojoj će biti imenovana nova Vlada trebala bi se održati već naredne sedmice. Kada je u pitanju raspodjela resora, vođeni su određeni pregovori. Tako će najvjerovatnije SDA pripasti četiri ministarstva, dok će SDP, DF, SBiH i SBB dobiti po dva.


VMA: Urađena 100 transplantacija matičnih ćelija od NESRODNOG DAVAOCA\nKlinika za hematologiju Vojnomedicinske akademije (vma) uradila je stotu transplantaciju matičnih ćelija kostne srži, takozvane alogene transplantacije, uzetih od davalaca koji nisu srodnici pacijentima.\nKako je saopštila VMA, ovakve vrste transplantacija u toj ustanovi rade se od januara 2013. godine, od kada je Srbija postala članica Internacionalnog registra davalaca.\nAlogena transplantacija znači postupak u kojem se koštana srž pacijenta koji je oboleo od maligne bolesti menja zdravim matičnim ćelijama uzetim od druge osobe, najčešće srodnika, poput brata ili sestre ili podudarne osobe koja nije srodnik. Ona je često jedina mogućnost lečenja jer odgovarajućeg davaoca u porodici ima tek svaki treći pacijent.\nFoto: foto R. Getel / RAS Srbija\nDavalaštvo je potpuno bezopasno i ne mora da znači da će neko ko je prijavljen u registar biti davalac, ali može da bude od presudnog značaja za lečenje podudarnog obolelog. Ćelije se mogu uzeti iz kostne srži zdravog dobrovoljnog davaoca i iz periferne krvi.\nDo sada je na VMA urađeno preko 1.200 transplantacija, a svake godine se radi na osavremenjavanju ovog oblika lečenja, navodi se u saopštenju.\nZAHVALILA DOKTORU SLIKAMA Hrabro do treće transplatacije jetre\nNA TRANSPLATACIJU JETRE U SRBIJI ČEKA 50 LJUDI "Nema strašnijeg osećaja nego kad vam ispred sale saopšte da ipak mora NEKO DRUGI"\n"ŠALJE RUŽNU SLIKU NEOBAVEŠTENOG POLITIČARA" Pandurevićeva tvrdi da su Dodika obmanuli savetnici\nUŽIVO MAKABI - ZVEZDA 39:30 Crveno-beli se trgnuli, ali agonija na startu može skupo da ih košta! Samo jedan revolveraš je poneo oružje!


Napreduju radovi na uredjenju sale OŠ "Vuk Karadžić"\nNapreduju radovi na uredjenju sale OŠ „Vuk Karadžić“\nObjavljeno 23.07.2015. u 18h\nU Osnovnoj školi “Vuk Karadžić” u toku su radovi na rekonstrukciji fiskulturne sale, a kako bi se uverili u dinamiku izvođenja radova, tu školu danas su obišli gradonačelnik Čedomir janjić, zamenik Saša Santovac, pomoćnik gradonačelnika Duško Radišić, direktor Direkcije za gradnju i uređenje grada Goran Kravarušić, kao i član Gradskog veća zadužen za obrazovanje Slaviša Vlačić.\nDirektorka škole Tatjana Pavlović objasnila je da je unutrašnjost fiskulturne sale bila u prilično lošem stanju, a primera radi, parket je bio star pedesetak godina.\n– Unutrašnjost je bila prilično ruinirana, letvice na parketu su ispadale i bilo je prilično opasno po bezbednost dece boraviti ovde, održavati nastavu fizičkog vaspitanja ili bilo kakvo bavljenje sportom.\nKako je navela, osim zamene poda, okrečeni su zidovi, ofarbana je stolarija, izmenjen je i deo stolarije i sređen sanitarni čvor.\n– Sada je kompletno sve sređeno i deci su obezbeđeni dobri uslovi. Školu pohađa 350 učenika, a škola je izgrađena pre oko 120 godina – dodala je direktorka Pavlović.\nGradonačelnik Janjić je nakon obilaska radova i razgovora sa direktorkom rekao da lokalna samouprava namerava da popravi uslove za rad u zrenjaninskim školama, kako učenika, tako i nastavnika i profesora.\n– Ovo je najstarija škola u Zrenjaninu, sala je zaista bila u lošem stanju, uložili smo oko dva miliona dinara i rešili dosta toga. Očekujem da će deca biti pozitivno iznenađena kada budu krenuli u školu – rekao je gradonačelnik Janjić.\nOn je istakao i to da se ozbiljna sredstva izdvajaju za nesmetano redovno održavanje škola, a želja je da tako bude i ubuduće.


U republičkom budžetu pare za "Kolubaru", ali ne i za put M-4 | Kolubarske\nU republičkom budžetu pare za "Kolubaru", ali ne i za put M-4\nU budžetu Republike Srbije za 2018. godinu opredeljeno je 140 miliona dinara za JP "Kolubara", brana Stubo-Rovni, i to je sav novac koji je u republičkom budžetu planiran za Valjevo u ovoj godini.\nPored novca za JP Kolubara, Valjevu će biti uplaćena transferna sredstva od 388.050.000 dinara, koja po zakonu pripadaju svim lokalnim samoupravama.\nU izjavi za "Vujić" televiziju, gradonačelnik Slobodan Gvozdenović je rekao da je u "srpskom budžetu odvojena znatna suma novca za put M-4", međutim u Zakonu o budžetu za 2018. godinu, koji su usvojili poslanici Skupštine Srbije, sredstva za tu saobraćajnicu nisu planirana.\nGvozdenović je rekao da je, na sastanku 17. septembra u Loznici gde su se predsednici deset opština i gradova Rađevine i Kolubare sastali sa predsednikom Srbije Aleksandrom Vučićem, izneo neke zahteve i potrebe grada i, kako je rekao, "svi predlozi od predsednika su i usvojeni".\n- Ono što je najbitnije jeste da se ide na izgradnju ovog puta M-4, znači koji spaja Valjevo faktički sa Nepričavom i Koridorom 11, i to je možda san mnogih generacija i mnogih garnitura koje su ovuda prošle i bile na vlasti. Svakako potvrda tome je i činjenica da je u republičkom budžetu prepoznato to, i da je odvojena jedna znatna suma novca u ovom momentu za projektovanje te saobraćajnice. Da ne licitiramo ciframa, znači, bitno je da se nalazi u srpskom budžetu i da se ide na izgradnju tog puta, i to je ono što je ova vlast, čini mi se, i stavila kao jedan od svojih prioriteta - izjavio je Gvozdenović za "Vujić" televiziju.\nPrema saznanjima Kolubarskih.rs, jedino što je u ovoj godini planirano za saobraćajnicu M-4, deo koji bi Valjevo spojio sa Koridorom 11 u Nepričavi, jeste izrada idejnog projekta sa studijom opravdanosti.\nProgramom poslovanja JP "Putevi Srbije" za 2018. godinu predviđeno je 36 miliona dinara za izradu "idejnog projekta sa studijom opravdanosti za izgradnju državnog puta prvog B reda Loznica-Valjevo-Ćelije do Nepričave".\nSagovornik Kolubarskih.rs kaže da nije precizirano da li će u ovoj godini početi izgradnja saobraćajnice od Iverka do Nepričave, naglašavajući da mnogo toga utiče na početak radova i ponavlja da je prvo potrebno uraditi projekat i eksproprijaciju zemljišta. On ne isključuje mogućost da radovi na toj deonici počnu ove godine, ali je, dodaje, realnije da radovi počnu sledeće godine.\nOdgovarajući na pitanje Kolubarskih.rs da li novac može da bude obezbeđen iz državne kase za te radove i pored toga što nije planiran u ovogodišnjem budžetu, naš sagovornik odgovara potvrdno.\nPlanirana su sredstva za Subo-Rovni\nGradonačelnik Slobodan Gvozdenović je za "Vujić" televiziju rekao da je na sastanku sa predsednikom Vučićem bilo reči i o velikom hidrosistemu Stubo-Rovni.\n- Prepoznata je potreba da se faktički izvrši navodnjavanje, odnosno da se izvrši snabdevanje vodom opština nizvodno od toka reke Kolubare, pre svega opština Lajkovac i Lazarevac, ali svakako i Mionice, a vidim da se interesuju i Koceljeva i Ub. Iz Kancelarije za obnovu i razvoj smo dobili 4,5 miliona za cevovod koji treba da poveže hidrosistem Stubo-Rovni i novu fabriku vode", rekao je Gvozdenović.\nUvidom u budžet Republike Srbije za 2018. godinu, za JP "Kolubara" opredeljeno je 140 miliona dinara za izradu projektno-tehničke dokumentacije.\nPrema saznanjima Kolubarskih.rs pored tog iznosa, u ovoj godini se očekuje i realizacija projekta izgradnje regionalnog cevovoda za transport sirove i čiste vode Divci-Mionica u iznosu od oko 150 miliona dinara. Sredstva za taj projekat obezbediće Kancelarija za upravljanje javnim ulaganjima.\nBahatost i zloupotreba Pre 10 sati 40 minuta\nSaopštenje okupljenih oko Građanskog fronta Pre 6 sati 55 minuta\nU vojnoj fabrici Pre 11 sati 30 minuta


OEBS predstavio rezultate istraživanja o stanju i bezbednosti žena u Severnoj Makedoniji\nMisija OEBS-a u Skoplju i Sekcija za rodnu ravnopravnost OEBS-a predstavile su 15. maja 2019. godine u Skoplju istraživanje koje pokazuje da se nasilje nad ženama u Severnoj Makedoniji često ne prijavljuje i da su neki oblici fizičkog i seksualnog nasilja rasprostranjeni u zemlji. Istraživanje otkriva da postoji posebna potreba za većom podrškom i ciljanim akcijama za pomoć ženama iz manjinskih grupa i iz ruralnih područja.\nIstraživanje je prvo te vrste koje je provedeno u jugoistočnoj i istočnoj Evropi. Ono daje detaljnu sliku fizičkog, seksualnog i psihološkog nasilja koje trpe žene i djevojke u Severnoj Makedoniji, Albaniji, Bosni i Hercegovini, Crnoj Gori, Srbiji, Moldaviji i Ukrajini. Istraživanje je takođe obuhvatilo Kosovo.\nCilj mu je da pruži čvrste dokaze za donošenje odluka na osnovu relevantnih informacija i zagovaranje na različitim nivoima kako bi se smanjilo nasilje nad ženama, kao i poboljšanje usluga za žene koje su doživele nasilje.\n„Rodno zasnovano nasilje ostaje jedno od najrasprostranjenijih i najstrožijih kršenja ljudskih prava na globalnom nivou, što utiče na živote žena i devojaka širom regiona. To ugrožava bezbednost svih. Za nas u OSCE-u, ovo strukturalno nasilje nije samo kršenje ljudskih prava žena i devojaka, nego i pitanje bezbednosti“, rekao je šef Misije OSCE-a u Skoplju, Clemens Koja.\nPremijer Zoran Zaev, koji je bio domaćin prezentacije nalaza, rekao je: “Pregledajući izveštaj OSCE-a, jedan aspekt me zabrinjava. Samo dva posto ispitanih žena koje su doživjele nasilje od svojih trenutnih partnera prijavilo je policiji najteži incident koji su doživele. Nasilje nad ženama je neprihvatljivo i to moramo hitno rešiti. Naša vlada je posvećena sistematskom unapređenju rodne ravnopravnosti i eliminisanju svih oblika nasilja nad ženama.“\nAmarsanaa Darisuren, viši savetnik OEBS-a za pitanja ravnopravnosti među polovima, rekla je da je bez obzira na geografski položaj, nivo prosperiteta ili veličinu stanovništva, nasilje nad ženama sveprisutno u svim zemljama sveta. „Još uvek postoji veliki jaz u znanju o nasilju nad ženama, a potrebni su snažni i pouzdani podaci. Ovo istraživanje pruža informacije potrebne za preduzimanje akcije. Sada je vreme da preduzmemo konkretne korake kako bismo sprečili nasilje nad ženama i devojkama,“ rekla je ona.


KONCERN SVISLAJON - Odustajemo od izgradnje aerodroma na Zupcima! | Trebinje Live\nKONCERN SVISLAJON - Odustajemo od izgradnje aerodroma na Zupcima!\nKoncern "Svislajon" odustaje od izgradnje aerodroma na Zupcima zbog informacije da je Vlada Republike Srpske obezbijedila investitora i da će uskoro ući u realizaciju ovog projekta, dok se nastavljaju radovi na izgradnji "Grada sunca", ali usporenom dinamikom zbog kašnjenja grada Trebinja na realizaciji ugovorenih investicionih obaveza.\nSaopštenje Koncerna "Svislajon" prenosimo u cjelosti:\nKoncert Swisslion, ima za cilj da bude nosilac privrednog razvoja cijele Hercegovine, a ne samo Trebinja. Zato traži korektnu i stručnu saradnju sa organima Republike Srpske i grada Trebinja.\nTa saradnja podrazumijeva da se na jasno definisanim zakonskim osnovama i na političkom konsenzusu definišu investicioni projekti za razvoj kako grada Trebinja, tako i Hercegovine.\nS obzirom da politički konsenzus ne postoji o izgradnji aerodroma Zupci, koncert "Svislajon" odustaje od realizacije ove investicije. Razlog za odustajanje od ove investicije jeste informacija da je Vlada Republike Srpske obezbijedila investitora i da će uskoro ući u realizaciju ovog projekta.\nSvislajon podržava svakog investitora u Hercegovini, odnosno Trebinju, i pružaće mu maksimalnu pomoć i saradnju. Iskrene čestitke na odluci o realizaciji ove investicije.\nSvislajon nastavlja realizaciju investicije na "Gradu sunca", s tim da će iste biti usporene, zbog kašnjenja opštine Trebinja na realizaciji ugovorenih investicionih obaveza.\nInvesticione aktivnosti Koncerna isključivo su usmjerene na projektima razvoja industrije i trgovine, kako u regiji Hercegovine, tako i u ostalim državama gdje uspješno posluje.\nPredsjednik Poslovnog sistema gospodin Rodoljub Drašković na duži vremenski period biće angažovan na realizaciji investicionih projekata Koncerna u Republici Srbiji.


Špijunski rat trese Balkan: Da li je u pozadini strah od posjete godine\nNaslovna/Politika/Špijunski rat trese Balkan: Da li je u pozadini strah od posjete godine\nDodikova najava da bi ruski predsjednik Vladimir Putin tokom naredne posjete Srbiji mogao da svrati i u Banjaluku interesantna je za razne bezbjednosne službe.\nPredsjednik Republike Srpske Milorad Dodik izjavio je da je predsjednik Srbije Aleksandar Vučić pokazao u Dubici srpskom članu Predsjedništva BiH Mladenu Ivaniću naloge za prisluškivanje dvojice prvih ljudi Beograda i Banjaluke.\n„Ivanić je juče tražio da mu ja pokažem papire. Pokazao mu je Vučić operativne naloge izdate u Sarajevu za prisluškivanje predsjednika Srbije i mene, i tada mu je rekao da to rade njegovi ljudi“, naveo je Dodik.\nPrema njegovim riječima, Obavještajna agencija BiH je neprijateljska organizacija uperena protiv Srba, kojoj „legitimitet daju ljudi Mladena Ivanića“.\nBivši operativac jugoslavenske službe bezbjednosti Božidar Spasić kaže da nije tajna da službe Federacije prisluškuju srpske političare koristeći tehniku NATO struktura koje su stacionirane u Bosni ili okruženju. Uglavnom se radi o američkoj službi, zatim engleskoj, ali i turskoj operativi koja je u funkciji politike Bakira Izetbegovića, a kada govorimo o konkretnom slučaju prisluškivanja Dodika i Vučića, ovdje se radi o takozvanim presretnutim razgovorima, kaže Spasić.\n„Ne prisluškuje nijedna služba predsjednika Vučića, s obzirom na to da je riječ o zaštićenoj ličnosti, čovjeku koji zna kako da se zaštiti. Riječ je o razgovorima sa specijalnih telefonskih linija Banjaluka—Beograd, taj presretnuti razgovor koristi njihova služba bezbjednosti da napravi neke analize. Takođe, daje te materijale službama kojima će koristiti, recimo američkoj, engleskoj ili turskoj službi, a moguće i nekim drugim u okruženju“, kaže Spasić.\nOn podsjeća da je afera prisluškivanja otkrivena ranije i da teško da se može govoriti o „Ivanićevim ljudima“, jer je prije svega riječ o operaciji u kojoj je za obavljanje zadatka dovoljan samo jedan čovjek, ako postoji logistička baza u prislušnim centrima na nekim planinama ili u ambasadama. Ili naprosto „avaksi“ lete iznad BiH i prikupljaju te informacije, jer imaju najavu kad će se obaviti razgovor, tačno znaju momenat, kaže Spasić komentarišući prozivke na račun člana Predsjedništva BiH.\n„Ovdje nije bitno da li su prisluškivali Srbi ili muslimani. Ako javno govorite da vas neko prisluškuje, a Dodik o tome priča već godinu dana, a sada i premijerka Cvijanović, a Vučić je pokazao papire i naloge, možete zamisliti ozbiljnost tih informacija i razgovora. Mislim da su ovo sitne obavještajne igre, mali kontra-obavještajni rat na Balkanu“, tvrdi naš sagovornik.\nOn dodaje da je cilj ove permanentne akcije da se oslabi vlast u Banjaluci, a posebno da se spriječi izbor predsjednika Dodika na mjesto člana Predsjedništva BiH, umjesto Mladena Ivanića. Očigledno se i sa Ivanićem vodi jedan mali rat, jer bi on po svoj prilici želio još jedan mandat, ali to najmanje brine službe bezbjednosti BiH, kaže Spasić.\n„Njima je izuzetno interesantna Dodikova najava da bi ruski predsjednik Vladimir Putin tokom naredne posjete Srbiji mogao da svrati i u Banjaluku, da otvori Kulturni centar koji se tamo s radošću oprema. Ovo znači da su se federalne službe uplašile, jer bi došlo do svojevrsnog objedinjavanja srpskog naroda. Kada bi Putin došao u Banjaluku, imali biste pola miliona ljudi na ulicama, što bi Federaciji škodilo, ne samo u propagandnom, već i u smislu definitivnog objedinjavanja potpuno razjedinjenog naroda po političkim opcijama u Republici Srpskoj“, tvrdi ovaj bezbjednosni analitičar.\nDodaje da je razlog presretanja razgovora dvojice predsjednika, između ostalog, pokušaj da se sazna da li će Putin zaista posjetiti i Srpsku.\n„Ako otkrijete da vas neko prisluškuje, sa kvalitetnom službom možete parirati ili ih onemogućiti tehničkim sredstvima. Možete i onome ko prisluškuje plasirati dezinformacije i na taj način ga dovesti u potpunu zabunu“, kaže Spasić na kraju razgovora.\nAleksandar Vučić Milorad Dodik Mladen Ivanić\nVukota Govedarica: Garsonjera, poslovni prostor i auto star 12 godina (VIDEO)\nIvanić: Ostali smo vjerni ideji moderne i snažne Srpske\nGovedarica: Niko neće imati priliku da godinama proizvodi gubitke\nBjelica: SDS se nalazi u sudbonosnom trenutku


SEEbiz.eu / BA / Akcije Aerodroma tonu, niko ne zna kad će i kome biti isplaćena koncesiona naknada\nAerodrom Nikola Tesla koncesiona naknada BSE:AERO Vinci Airports Nenad Gujaničić Milan Marinković Branislav Jorgić Jorgić broker Fima invest\nAkcije Aerodroma tonu, niko ne zna kad će i kome biti isplaćena koncesiona naknada\nDatum objave: 11.01.2019. - 14:37:40\nBEOGRAD - Iako je Vinci Airports preuzeo upravljanje aerodromom „Nikola Tesla“ 21. decembra prošle godine, do danas još nije objavljen ugovor o koncesiji iako je to obećanje premijerka Ana Brnabić dala prilikom potpisivanja koncesionog ugovora u martu 2018.\nOvo pak nije jedina nepoznata u vezi ovog posla potencijalno vrednog oko 1,46 milijardi evra u narednih 25 godina. Naime, i dalje se ne zna kada će biti isplaćena koncesiona naknada akcionarima – državi kao najvećem vlasniku i malim akcionarima kojih ima oko tri miliona, a koji su akcije uglavnom dobili besplatno kad ih je država podelila punoletnim građanima. Što je još važnije ne zna se ni koji datum bi mogao da bude uzet kao dan preseka, koji će poslužiti za utvrđivanje spiska akcionara koji imaju pravo na dividendu (svi koji su kupili akcije posle dana preseka neće imati pravo na ovaj novac).\nU međuvremenu vrednost akcija Aerodroma očekivano pada pa je sa 1.936 dinara 27. decembra pala na 1.101 dinar juče, što je pad veći od 43 odsto za šest radnih dana, piše Danas.\nKoncesiona naknada od 501 milion evra koju je prema izjavama zvaničnika Vansi uplatio na račun Aerodroma „Nikola Tesla“ (ANT) ulazi u prihode kompanije i za toliko povećava njenu dobit. Naknada će akcionarima, 417 miliona državi i 84 miliona evra ostalima, biti isplaćena u vidu dividende. Međutim, zabunu među investitorima na berzi je unelo saopštenje Aerodroma „Nikola Tesla“ objavljeno na sajtu Beogradske berze u kome se obaveštavaju akcionari da će biti isplaćena dividenda prema statutu nakon usvajanja finansijskih izveštaja za prethodnu poslovnu godinu. Prethodnih godina sednice Skupštine akcionara na kojima je donošena odluka o isplati dividende je održavana u junu, a tek posle toga isplaćivane dividende.\nKao dan dividende statutom je utvrđen 31. decembar 2018. godine. Što znači da ko je imao akcije na taj dan ima pravo na dividendu koja će iznositi 1.455 dinara neto po akciji na ime koncesione naknade i još verovatno oko 50 dinara na ime prošlogodišnje dobiti. Problem je u nastavku saopštenja u kome se pominje međudividenda koja se može isplatiti „u bilo koje vreme između sednica Skupštine“. Dan međudividende se određuje odlukom o međudividendi, što znači da je u ovom trenutku nepoznat. Ovo je dovelo do toga da ljudi nakon 31. decembra prodaju akcije Aerodroma uvereni da će dobiti koncesionu naknadu jer su imali akcije u vlasništvu na dan dividende, dok drugi kupuju akcije verujući ili se bar nadajući da će dan međudividende biti neki dan u januaru i da će oni dobiti naknadu. To je dovelo do situacije za koju ekonomista NJu moment sekjuritiza Nenad Gujaničić tvrdi da će verovatno dovesti do tužbi protiv Aerodroma bilo od jednih bilo od drugih.\n„Berza je trebalo već posle prvog velikog pada cene da zatraži informaciju od izdavaoca akcija kada je dan međudividende kako bi se sprečili neizvesnost i špekulacije na berzi. Obaveštenje Aerodroma o isplati dividende u kome su citirali članove statuta samo je unelo još veću neizvesnost. Ceo proces koncesije pratila je netransparentnost, pa se i sada tako nastavlja. I tu se aerodrom malo pita, jer od države kao većinskog vlasnika zavisi kada će biti određeno da li će biti isplaćena međudividenda i kada. Nema mnogo smisla da pola milijarde evra stoji na računu Aerodroma pet-šest meseci dok se ne usvoje izveštaji i zakaže skupština, tako da je verovatno da će biti isplaćena koncesiona naknada kroz međudividendu“, napominje Gujaničić dodajući da se obično međudividenda isplaćuje u toku poslovne godine, a ne nakon njenog završetka kao što bi moglo da se desi u ovom slučaju.\nNakon isplate dividende vrednost akcija Aerodroma će pasti na nivoe od 200-300 dinara, smatra Gujaničić, s obzirom da će narednih nekoliko godina jedini prihod od ove akcije biti godišnja koncesiona naknada. Ona je najavljena da će se kretati od 4,4 miliona evra do 15,1 miliona evra godišnje, s tim što će prvih godina biti manja, a kako bude rastao promet na aerodromu tako će rasti i naknada. To znači da će prvih nekoliko godina dividenda po akciji iznositi svega petnaestak dinara. S druge strane, nakon 25 godina akcionarima se vraća aerodrom sa investicijama od 730 miliona evra i razvijenim poslom, naravno ako bude sprovedeno sve što je rečeno da je ugovoreno sa Francuzima.\nGujaničić pak ističe da je rok od 25 godina veoma dug za ulaganje, a skeptičan je i prema kvalitetu kontrole sprovođenja koncesionog ugovora. S druge strane siguran je da će Vinci raditi sve kako bi maksimizirali svoje prihode. Na čelu državnog tela za kontrolu koncesije biće dosadašnji direktor Aerodroma Saša Vlaisavljević.\nMilan Marinković, direktor investicionog fonda Fima invest, smatra da s obzirom da je koncesiona naknada isplaćena u 2018. godini, da će biti isplaćena akcionarima u okviru prave dividende sa presekom na dan 31. decembra 2018. godine, a da je mogućnost međudividende ostavljena za isplatu eventualne dobiti koju aerodrom ostvari u 2019. godini.\nI Branislav Jorgić iz Jorgić brokera smatra da pošto je naknada isplaćena 21. decembra ulazi u prihode u 2018. i kao takva će se verovatno isplatiti akcionarima koji su na dan 31. decembra bili upisani kao vlasnici akcija u CRHOV-u.\n„Oni koji steknu akcije posle 31. decembra neće dobiti dividendu. Kada i u kom iznosu će ta dividenda biti isplaćena to je na Skupštini akcionara da odluči, jer teoretski ne moraju sva sredstva od koncesione naknade da se isplate odmah“, objašnjava Jorgić dodajući da je verovatno da će cena akcije aerodroma još padati jer će narednih godina biti isplaćivana skromna godišnja koncesiona naknada.\nNažalost, od ministarstava saobraćaja i privrede i kabineta Vlade nismo dobili odgovore na pitanja kada će koncesiona naknada biti isplaćena i koji će biti dan preseka.


Međutim, ukoliko želite da uključite pliš kao deo dekora u domu, ili ste primorani da radite u okviru manjeg budžeta, onda će vam ideje koje vam predstavljamo danas biti veoma pristupačne i privlačne.\nPored toga, jednom kada dodate plišane detalje, uvek možete uključiti još više elemenata prekrivenih ovim materijalom i polako širiti njegov uticaj tokom vremena. Fotografije u našoj galeriji i proizvodi koje ćemo vam opisati u daljem tekstu, tu su kako bi vas inspirisali kako da koristite pliš na pravilan način i upoznali se sa jednim od najlepših stilova na svetu.\nKada se radi o plišanim jastucima, postoji obilje opcija između kojih je moguće izabrati, kao i širok opseg njihovih oblika. Bilo da ih smeštate na ugaonu garnituru, krevet ili omiljenu stolicu, nećete pogrešiti ukoliko upotrebite nekoliko komada više. Okrugli jastuci su veoma zabavni, savršena kompaktna karakteristika, koja je veoma živopisna i dekadentna.\nKako biste uneli savršeno vibrantnu notu u svoj enterijer, udobni okrugli jastuci u narandžastoj boji, predstavljaju savršenu opciju za dodavanje vedrih akcentnih detalja. Sa druge strane, vaši dekorativni jastuci mogu doći u bilo kojoj boji takođe, što otvara čitav jedan svet izvanrednih mogućnosti.\nBilo da vaše jastuke držite u dnevnom boravku, gostinjskoj sobi ili spavaćem prostoru, uživajte tokom procesa eksperimentisanja sa njihovim bojama i obrascima. Ovakav tip mešanja i uklapanja dizajnerskih karakteristika može predstavljati savršenu podlogu za dalje širenje plišanog uticaja.\nUkoliko ste zadovoljni onim što ste videli sa dekorativnim, udobnim jastucima i spremni ste da stupite u avanturu sa malim nameštajem, otomani i podni jastuci za sedenje predstavljaju sledeći korak. Elegantni i udobni ovi predmeti mogu akcentovati vašu omiljenu fotelju ili služiti kao dodatna i samostalna mesta za sedenje. Kao i kod okruglih jastuka na vašem nameštaju, lepota i dizajn okruglih taburea ili podnih jastuka za sedenje, pored svoje funkcionalnosti, može na savršen način akcentovanti prostor u kome se nalazi.\nPlišane zavese i zastori\nSada, kada smo pokrili mesta za sedenje jastucima i podove dodatnim mestima za sedenje, vreme je da naše prozore ukrasimo plišanim zavesama. Zavese su veoma pristupačan način za unošenje pliša u naš prostor, a ujedno dolaze kao zabavna karakteristika za uključivanje ovog luksuznog materijala. Ukoliko ipak, smatrate da one moraju biti previše teške i tamne, razmislite ponovo. Različite opcije mogu vam obezbediti predivne plišane zavese u bezbrojnim paletama boja i nijansama zelene, narandžaste i smaragdne boje, na primer.\nPored toga, ne moramo ni pominjati činjenicu da plišane zavese mogu biti korišćene kako sobne pregrade ili kao pomoć prilikom definisanja različitih površina u vašem domu. Kao nešto alternativnija opcija dolaze i debeli primerci zastora koji mogu zvučno izolovati vaše prostorije ili vam omogućiti njihovo zatamnjivanje kada se za tim ukaže potreba.


Ministarstvo spoljnih poslova Crne Gore: Đukanović opstruiše vladu - Sputnjik Srbija\n23:18 21 April 2021\n09:37 05.01.2021 Preuzmite kraći link\nMinistarstvo spoljnih poslova Crne Gore saopštilo je da predsednik Milo Đukanović odbijanjem da potpiše opoziv sedam ambasadora opstruiše Vladu u sprovođenju Ustavom određenih nadležnosti koja se tiču kreiranja i vođenja spoljne politike zemlje.\nNavedeno je da Zakonom o spoljnim poslovima nisu propisani razlozi za opoziv ambasadora i da stoga Vlada nije dužna da prilikom povlačenja i opoziva ambasadora navodi razloge u obrazloženju, imajući u vidu da je imenovanje i postavljanje diplomatsko-konzularnih predstavnika u nadležnosti MSP, odnosno Vlade, a da je predsednički potpis stvar protokolarnog karaktera i diplomatske prakse.\n„Ukazujemo predsedniku Đukanoviću da se u Ukazu o opozivu, koji on potpisuje, tamo gde i kada ima razloga za opoziv, ne navodi niti jedan razlog, već se samo Ukazom konstatuje opoziv ambasadora sa sedištem u pomenutoj zemlji prijema“, ističe crnogorsko Ministarstvo.\nMinistarstvo podseća i da Đukanović tokom 2018. godine nije imao problem da, na predlog tadašnje Vlade, opozove ambasadora Crne Gore, bez ikakvog prethodno dostavljenog obrazloženja, iako je taj diplomatski predstavnik službovao u važnoj državi, članici NATO i EU, prenele su „Vijesti“.\nKako se navodi, Ministarstvo dovodi u pitanje i Đukanovićevu želju za funkcionalnu kohabitaciju.\nMilo Đukanović, opoziv, ambasadori, Crna Gora, MSP


Novine u novoj... - Užicka Republika Press\nNova kalendarska godina startovala je u Srbiji brojnim novinama. Lepim ili ružnim zavisi od perspektive pogleda i očekivanja posmatrača.\nOni koji rade za minimalac, a njih je u našoj državi između 300 i 350 hiljada jedva će dočekati kraj prvog meseca 2017. godine, jer je cena rada sa 121 dinar po satu skočila na 130 dinara za istu jedinici mere. Shodno tome njihova januarska plata biće uvećana za celih 1 566 dinara.\nAko ste pušač, a pritom primate minimalac najverovatnije nećete osetiti, već ćete povećanje i doplatiti.\nZbog podizanja akciza na cigarete od 1. januara za 2,28 dinara, pojedini proizvođači već su digli cene duvana, što je predviđeno predlogom izmena i dopuna Zakona o akcizama, koji predviđa da se u periodu od 2017. do 2020. godine na svakih pola godine akciza povećava za 1,5 dinar.\nUkoliko se na startu godine razbolite, a niste još podneli ili niste preuzeli novu zdravstvenu knjižicu ne očajavajte, ipak nećete ostati uskraćeni za zdravstvenu zaštitu.\nDo sada je zdravstvene knjižice zamenilo 5. 487. 053 od 6.800.000 osiguranika, a zahtevi će se i posle Nove godine podnositi kao i do sada direktno na šalterima RFZO-a, na šalterima pošte ili elektronski, putem E-uprave. Od dana podnošenja zahteva za zamenu zdravstvene knjižice do dobijanja nove čeka se oko dva meseca.\nNastupajuća godina donosi značajne novine u sferi poslovanja i smanjenja opterećenja privrednika i preduzetnika u Srbiji.\nSvi privrednici i preduzetnici u Srbiji po zakonu će biti dužni da plaćaju komorsku članarinu, a čak tri četvrtine oslobođeno je te obaveze, dok će ostali ubuduće plaćati znatno manje iznose nego po dosadašnjem obračunu. Dosadašnji model koji se zasnivao na izdvajanju 0,19 odsto od bruto zarada zaposlenih, bio je neodrživ i predstavljao veliki trošak za privredu zbog iznosa članarine, ali i zato što su je firme plaćale na više mesta – i republičkoj i pokrajinskoj i regionalnim, odnosno gradskoj komori na čijem području posluju.\nIstovremeno, u jedinstvenom komorskom sistemu koji počinje da funkcioniše u ovoj godini, privrednici će plaćati samo jednu članarinu – u zajedničku komorsku kasu.\nOd 1. januara ove godine članarina se određuje prema ekonomskoj snazi članica, odnosno njihovom poslovnom prihodu, pa će tako za one najmanje i najslabije članstvo biti besplatno. Visina članarina prikazana je na grafikonu u nastavku teksta.\nNovina je i da od 1. januara preduzetnici više neće morati da prijavljuju isplatu lične zarade Poreskoj upravi već samo Agenciji za privredne registre, jer će oni preduzetnici koji se odluče za isplatu lične zarade, kao osnov oporezivanja, moći da unesu podatak o isplati lične zarade u Jedinstvenu registracionu prijavu osnivanja pravnih lica i drugih subjekata registracije u jedinstveni registar poreskih obveznika (Obrazac JRPPS, str. 4 koja se odnosi na preduzetnike).\nAgencija za privredne registre će elektronski proslediti ovaj podatak Poreskoj upravi preko jednošalterskog sistema registracije, pa preduzetnici više neće morati posebno da obaveštavaju Poresku upravu o isplati lične zarade. Uvođenjem ove novine, procedura za početak poslovanja preduzetnika se dodatno skraćuje i prema broju koraka i prema broju dokumenata, koje je neophodno dostaviti državnim organima u postupku pokretanja poslovanja.\njanuar 2017. godine, starosna granica za odlazak u starosnu penziju se kod žena podigla za šest meseci, tako da će žene od ove godine koje mogu da računaju na penziju morati da imaju 61 godinu i šest meseci života i najmanje 15 godina staža osiguranja.\nLestvica za penzionisanje podizaće se iz godine u godinu, tako da će do 2032. godine kod žene steći uslov za punu starosnu penziju sa navršenih 65 godina života. Kod muškaraca i dalje važe isti uslovi – 65 godina života i najmanje 15 godina staža osiguranja. Osim ovog osnova za punu starosnu penziju i muškarci i žene mogu to pravo ostvariti sa navršenih 45 godina staža osiguranja, bez obzira na godine života.\nZa ostvarivanje prava na prevremenu starosnu penziju, od 1. januara 2017. godine muškarcima će biti potrebno 40 godina staža osiguranja i najmanje 56 godina i četiri meseca života, a ženama 37 godina i šest meseci staža osiguranja i najmanje 55 godina i osam meseci života. U ovom slučaju, penzija se trajno umanjuje za 0,34 odsto za svaki mesec pre navršenih godina života propisanih za sticanje prava na punu starosnu penziju u toj kalendarskoj godini. Ukupan iznos umanjenja za prevremenu starosnu penziju maksimalno može da iznosi 20,4 odsto.\nPrvog dana nove 2017. godine od 9 sati počela je naplata putarine na autoputu E763 (od Ljiga do Preljine)i to na naplatnim stanicama Takovo i Preljina. Putarina od Ljiga do Preljine za putničke automobile iznosiće 140 dinara, a za teretna vozila 800 dinara. Deonica autoputa između Ljiga i Preljine, koja je nedavno otvorena, dugačka je oko 40 kilometara.\nPo svemu sudeći, u prostoj 2017., negde ćemo uštedeti, a za nešto platiti nove namete.\nNova godina podrazumeva novine u svakom smislu, a kako ćemo pojedinačno preživeti, pričaćemo početkom naredne 2018., kada podvučemo crtu tekuće godine.\nU svakom slučaju, da smo živi, zdravi i srećni, jer godine će prolaziti, kao i život, zato bez obzira na sve radujmo se i nazdravimo svakom novom satu, dani i godini.


Panel diskusija „Upotreba duvanskih proizvoda u Srbiji i ilegalno tržište“ :: Institut ekonomskih nauka\nPanel diskusija „Upotreba duvanskih proizvoda u Srbiji i ilegalno tržište“\nPanel diskusija „Upotreba duvanskih proizvoda u Srbiji i ilegalno tržište“ održana je u četvrtak 10. decembra 2020. godine u organizaciji Instituta ekonomskih nauka. Diskusija je okupila preko 40 učesnika - kreatora politika, istraživača i predstavnika medija. Cilj događaja bila je prezentacija rezultata istraživanja koje se bavi mogućnošću unapređenje oporezivanja duvanskih proizvoda i kreiranju efikasnijih politika usmerenih na smanjenje njihove upotrebe.\nDr Marijan Ivanuša, direktor kancelarije SZO u Srbiji\nDr Violeta Vulović, predstavnik Univerziteta Ilinois iz Čikaga\nRezultate istraživanja o socio-ekonomskim karakteristikama duvanskih proizvoda i karakteristikama ilegalnog tržišta duvana u Srbiji (sprovedenog na nacionalno reprezentativnom uzorku od 2,000 ispitanika) predstavili su istraživači IEN – Olivera Jovanović i Mihajlo Đukić.\nSrbija ima jako visoku stopu prevalencije upotreve duvanskih proizvoda od 37.9%\nPušenje se smatra prihvatljivim i preko 80% osoba živi u domaćinstvima u kojima se dozvoljava pušenje u barem jednoj prostoriji\nDostupnost ilegalnih proizvoda otežava sprovođenje politika kontrole upotrebe. Iako je ilegalno tržište cigareta 2.4% ukupnog tržišta, preko 90% tržišta duvana za pušenje je ilegalnog karaktera\nPredložene izmene akciza ne uvažavaju planirani rast prihoda i uticaće da duvanski proizvodi u narednim godinama budu realno jeftiniji\nUčešće u panel diskusiji uzeli su i predstavnici Ministarstva trgovine, turizma i telekomunikacija Republike Srbije, Uprave za duvan, Ministarstva omladine i sporta, Instituta za javno zdravlje Milan Jovanović Batut, Republičke komisije za kontrolu duvana.\nKako unaprediti politike usmerene na smanjenje visoke prevalencije upotrebe duvanskih proizvoda?\nKako izgleda socio-ekonomski profil pušača u Srbiji?\nKoje su srazmere i karakteristike ilegalnog tržišta duvanskih proizvoda, koliki su gubici države usled njegovog postojanja i kako se boriti protiv ilegalnih duvanskih proizvoda?\nKome odgovaraju predložena zakonska rešenja u vezi sa izmenama akciza na duvan do 2025. godine i kako ih unaprediti?\nViše detalja sa događaja možete pogledati na sledećem linku >>>\nXII Međunarodna naučna konferencija…


Ovom prilikom radnici preduzeća „Elektrofak“ d.o.o. Jablanica, izveli su radove na izgradnji potpornog zida, asfalitiranju saobraćajnica do samog objekta, te radove na objektu željezničke stanice i postavljanje otvora na istom.\nVrijednost ovih radova iznosi 39.958,07 KM, a sredstva su obezbijeđena od strane Općine Jablanica i Ministarstva trgovine, turizma i zaštite okoliša HNK.\nRanije je rekonstruisana i javna rasvijeta do samog objekta na pristaništu, za čiju rekonstukciju su sredstva odobrena od strane Fonda za zaštitu okoliša HNK, a ukupna vrijednost radova iznosi 10.512,45 KM.\nPo završetku ovog projekta, a na osnovu obavljenih razgovora sa odgovornim licima J.P. “Željeznice FBiH“, uskoro se očekuje i postavljanje platforme za siguran ulazak iz izlazak iz novih talgo vozova, koji će u narednom periodu pristajati i u stanici Jablanica i primati putnike sa područja općine Jablanica.


Počeo je najmrsniji festival u Srbiji - SLANINIJADA 2015 - TU Magazin\nPočeo je najmrsniji festival u Srbiji – SLANINIJADA 2015\nBy redakcija on\t Feb 12, 2015 DOGAĐANJA, SRBIJA, VESTI\nSlaninijada u Kačarevu, sada već tradicionalna gurmanska manifestacija, svečano je otvorena 12. februara u podne i trajaće do 15. februara. Turistički klub Slaninijada, koji je organizator manifestacije, najavljuje učešće preko 300 izlagača koji će izložiti više od 100 tona slanine i drugih mesnih prerađevina, pa će za degustaciju biti i više nego dovoljno. Učesnici iz cele Srbije takmičiće se za najbolju domaću, zanatsku i industrijsku slaninu, a ove godine, svi oni predstaviće se i na novom sajtu www.slaninijada-shop.com .\nPo ustaljenom običaju, predviđen je interesantan prateći program. Učesnici će animirati posetioce demonstriranjem svojih kulinarskih veština, predstoji i takmičenje u kuvanju paprikaša, tzv. “Zlatni kotlić”, takmičenje u topljenju slanine “Zlatni čvarak”, a oni koji se odluče da prisustvuju ovom nadaleko čuvenom gastronomskom događaju, imaće čast i da probaju stara, zaboravljena jela koja su deo narodnih običaja žitelja Vojvodine.\nMeštani Kačareva koje se nalazi u opštini Pančevo, na tridesetak kilometara od Beograda, prvu Slaninijadu organizovali su 1988. godine, a ona od tada značajno doprinosi razvoju seoskog i etno turizma. Na ovoj, 28. po redu, očekuje se poseta od 75.000 do 80.000 gostiju.


Fizičko obezbeđenje objekata • PROTECTA Group\nSa ponosom ističemo da u sastavu naše grupacije radi više od 700 licenciranih službenika fizičko – tehničkog obezbeđenja\nSa ponosom ističemo da u sastavu naše grupacije radi više od 700 licenciranih službenika fizičko – tehničkog obezbeđenja koji su svakodnevno angažovani u sistemu zaštite velikog broja renomiranih institucija i preduzeća na teritoriji Republike Srbije. U svom poslovanju u potpunosti poštujemo odredbe zakona o privatnom obezbeđenju i svi naši zaposleni su prošli specijalističku obuku, položili stručni ispit i imaju propisane licence neophodne za obavljanje specifičnih poslova koje obavljaju.\nPosedujemo sopstveni vozni park u kome se nalaze vozila za sve namene, od VIP automobila do patrolnih i transportnih vozila, zatim zakonom predviđeno naoružanje za domen privatnog obezbeđenjana i najsavremeniji sistem audio – video veze. Vodeći se principima preventivnog delovanja primarna ulaganja su usmerena u edukaciju, opremljenost i psiho-fizičku spremnost službenika koji svoju delatnost obavljaju savremeno opremljeni u skladu sa svetskim bezbednosnim trendovima.\nTeritorijalna pokrivenost – mapa\nPROTECTA GROUP u okviru usluge fizičkog obezbeđenja može da vam ponudi:\nStalno ili stacionarno fizičko obezbeđenje lica, imovine i poslovanja (objekata, fabrika, opreme, sredstava i slično)\nObezbeđenje poslovnih, tržnih centara i maloprodajnih objekata\nPortirsku službu i recepcijske usluge\nMobilno obezbeđenje i interventne ekipe\nObezbeđenje javnih priredbi, manifestacija, sportskih događaja i skupova\nLična zaštita i pratnja lica\nOrganizacija javnih skupova, kulturnih manifestacija, sportskih utakmica, koncerata i priredbi, kao i sličnih dogadjaja, predstavlja vrlo specifičan bezbednosni problem i zahteva sveobuhvatnu bezbednosnu procenu i izradu preciznog plana obezbeđenja. Ističemo da za ovakve bezbednosne izazove imamo posebno obučen stručni kadar kao i iskusne rukovodioce koji su u mogućnosti da u potpunosti realizuju postavljene zahteve.\nTeritorijalno pokrivamo kompletno tržište Republike Srbije sa šest velikih regionalnih centara i to: za teritoriju Vojvodine – Novi Sad, za teritoriju centralne Srbije – Kragujevac, za južnu Srbiju Niš, za istočnu Srbiju Požarevac, zapadnu Valjevo, dok Beograd predstavlja glavnu upravnu jedninicu odakle se rukovodi svim procesima i gde se nalazi naš monitoring centar iz koga se prati i upravlja bezbednosnim procesima na svim tačkama u zemlji.


Vesti online / Sport / Fudbal / Premijer liga: Tadić "overio" šampiona\nPremijer liga: Tadić "overio" šampiona\nU prvom nedeljnom meču 22. kola Premijer lige, Sautempton je demolirao šampiona, Lester - 3:0 (2:0), kome predstoji grčevita borba za opstanak posle senzacionalne krune u prošoj sezoni.\n"Bomba" Dušana Tadića sa "kreča", Šmajhel nemoćan\n"Sveci" su dominirali, mogli su i ubedljivije da slave, a treći gol za domaćina delo je najboljeg srpskog fudbalera, Dušana Tadić, koji je u 85. minutu iz jedanaesterca snažnim šutem "pocepao mrežu" golmana "lisica", Kaspera Šmajhela. Bio je to prvi gol Srbina još od septembra kada je zatresao mrežu Vest Hema u Premijer ligi.\nDusan Tadic Penalty Goal HD - Southampton 3... by PatsaN4ik\nPosle prvog poluvremena, Sautempton je vodio 2:0 golovima Vord Prausa i Rodrigeza.\n* Bivši as Liverpula se obrušio na Srbina: Neka ide, ja bih ga lično vozio na aerodrom\n* "Ako treba krvarićemo za Rusiju"\nFUDBAL Ne može im niko ništa: Lester grabi ka tituli!


Za očuvanje finansijske stabilnosti neophodno odgovorno postupanje svih\nPovodom neodmerenih izjava kojima se neopravdano ugrožava uspostavljeno poverenje javnosti u funkcionisanje finansijskog sistema Republike Srbije, a imajući u vidu odgovornost Narodne banke Srbije u očuvanju finansijske stabilnosti, kao i rezultate postignute od 2012. godine – dužni smo da istaknemo da je Narodna banka Srbije, uvek postupajući u granicama svojih ovlašćenja, u oblasti nadzora sprečavanja pranja novca i finansiranja terorizma nadležnim državnim organima pružala svu neophodnu pomoć i potrebne informacije.\nRadi sprečavanja unošenja „prljavog novca” u legalne finansijske tokove i prikrivanja veze između novca i kriminalne aktivnosti, u prethodnom periodu je unapređen regulatorni okvir i doneto više propisa, među kojima je i Zakon o sprečavanju pranja novca i finansiranja terorizma.\nNarodna banka Srbije kao supervizor sprovodi kontrolu banaka. Ukoliko se kontrolom utvrde slabosti u načinu sprovođenja mera sprečavanja pranja novca i finansiranja terorizma, Narodna banka Srbije preduzima korektivne mere prema bankama i određene sankcije u skladu s regulativom, a u slučajevima kada postoje elementi sumnje sa stanovišta pranja novca i/ili finansiranja terorizma, o tome obaveštava nadležne organe.\nTakođe, ukazujemo javnosti na mogućnost da sve slučajeve, ukoliko već nisu procesuirani, prijave nadležnim državnim organima.\nNarodna banka Srbije je u prethodnom periodu adekvatno pratila i ograničavala transakcije banaka s matičnim bankarskim grupacijama kako bi sprečila nastanak rizika ili prelivanje rizika na domaće bankarsko tržište, istovremeno obezbeđujući zaštitu svih deponenata i korisnika finansijskih usluga. Posebno ističemo da je rad poslovnih banaka u Srbiji strogo regulisan, najčešće rigoroznije nego što je to slučaj na tržištima njihovih matičnih banaka. Napominjemo i da Narodna banka Srbije na dnevnoj osnovi prati odnose banaka s maticom i odgovorno tvrdi da nema odliva kapitala po bilo kojoj osnovi. Narodna banka Srbije je u prethodnim godinama, od dolaska Jorgovanke Tabaković na mesto guvernera, vratila poverenje u domaću valutu održavanjem stabilnog kursa i očuvala nisku i stabilnu inflaciju, dok se štednja stanovništva povećala skoro tri puta u odnosu na 2012. godinu, što dokazuje postignuto poverenje građana u naš bankarski sistem, a samim tim i u mere i odluke Narodne banke Srbije koje tome doprinose.\nRadi pravilnog informisanja javnosti, dužni smo da ukažemo i na sledeće:\nDobit bankarskog sektora, odnosno dela bankarskog sektora koji je u stranom vlasništvu, za prethodnih nekoliko godina ni u jednom trenutku nije iznosila oko 400 miliona evra godišnje. Kao rezultat ostvarene makroekonomske stabilizacije i oporavka aktivnosti, bankarski sektor je 2016. godinu završio s dobiti od oko 170 miliona evra. Prethodnih godina ta dobit je bila i znatno manja;\nZahvaljujući primetnom smanjenju oslanjanja banaka na izvore finansiranja od matica i dodatnom smanjenju troškova finansiranja banaka, prema poslednjim podacima, kamatne stope po kojima pretežno strane banke od povezanih lica uzimaju sredstva u poslednjem periodu kretale su se u rasponu od 1,62 do 1,8 odsto. Ukupni troškovi bankarskog sektora po kreditima i drugim troškovima finansiranja od matičnih banka mere se desetinama, a ne stotinama miliona evra, te konstatacija kojom se implicira da je „skrivena dobit” banaka koju banke iznesu maticama oko 800 miliona evra ni u jednom hipotetičkom scenariju ne može biti tačna.\nZa očuvanje finansijske stabilnosti neophodno je odgovorno postupanje svih. Neistinite, a posebno zlonamerne informacije štete svima, a posledice trpe građani. Kao i do sada, Narodna banka Srbije nastaviće da obavlja svoju kontrolnu funkciju, a svaka utvrđena nepravilnost biće praćena adekvatnim merama, u skladu sa zakonom i drugim propisima.


[es] - Novo na ES-u: Email obavestavanje o odgovorima\nNovo na ES-u: Email obavestavanje o odgovorima\n[es] :: Vesti :: Novo na ES-u: Email obavestavanje o odgovorima\nNovo na ES-u: Email obavestavanje o odgovorima 26.10.2001. u 04:23 - pre 227 meseci\nEmail Obaveštavanje: mail vam se šalje kad god neko odgovori.\nOvu opciju ste verovatno vec vidjali, ali zbog bug-a u forumu niste dobijali mailove kada neko odgovori na vasu poruku. Koliko sam testirao do sada, ovo radi kako treba, videcemo jos u praksi kako ce se pokazati. Ne salje obavestenja kada vi odgovorite na sopstvenu poruku.\nRegistrovani: 10 ( Pirate, kibo68, vbbojan, Zoran Milovanovic, bojanum, EAV992, _dzo.ni_, gti2, ETNAPR, DUSKEZ )


PROMOCIJA TURSKE FINANSIJSKE LINIJE U BRATUNCU BosanskiEnglish\nPROMOCIJA TURSKE FINANSIJSKE LINIJE U BRATUNCU BBI finansira održivi manjinski povratak po profitnoj marži već od 0%.\nPovratnici, poljoprivrednici i proizvođači 6.jula u 11 sati, u mjestu Hranića moći će u direktnim razgovorima sa predstavnicima BBI banke aplicirati za sredstva iz turske finansijske linije\nSredstva u iznosu od 100 miliona eura, koje je Vlada Republike Turske odobrila na 3. Sarajevo Business Forumu, namijenjena za održivi manjski povratak, poljoprivredu, proizvodnju i nova radna mjesta, građanima BiH na raspolaganju su i putem BBI banke. Tokom juna Bosna Bank International (BBI) u gradovima širom BiH promovirala je sredstva iz ove linije. Predstavnici BBI banke u petak 6. jula u 11 sati u mjestu Hranića u općini Bratunac susrest će se sa poljoprivrednicima i povratnicima iz ove općine. Planirano je da sastanku prisustvuju i predstavnici klastera, firmi koje vrše otkup poljoprivrednih proizvoda i plasiraju ih na tržište Evropske unije. Namjera je da se na licu mjesta konkretizuje posao i povežu sve strane u lancu od proizvođača preko finansijera pa do kupaca.\n„Sredstva iz ove finansijske linije namijenjena su za razvoj poljoprivrede, turizma, održivog povratka izbjeglica i zapošljavanje, kao i za razvoj malih i srednjih preduzeća. Realiziranje ove finansijske linije pomoći će u implementaciji brojnih projekata, održivom povratku raseljenih osoba i doprinijeti opećem razvoju poljoprivrede i društva u cijelosti. Riječ je o dugoročnom finansiranju po izuzetno povoljnim stopama već od 0%. Sredstva su namijenjena povratnicima, a mi smo posebnu pažnju usmjerili na Republiku Srpsku“, kaže Mirsada Čengić, direktorica Sektora sredstava BBI banke i koordinator za tursku finansijsku liniju.\nPredstavnici BBI banke su prethodnih dana u direktnim susretima sa povratnicima u Brčkom, Modriči, Janji, Zvorniku, Kozarcu, Prijedoru, Bosanskoj Dubici i Bosanskoj Gradišci predstavili sve prednosti koje nudi BBI banka kroz tursku finansijsku liniju. U ovim su gradovima povratnici najviše interesa pokazali za kupovinu zemljišta, te razvoj poljoprivrede, ulaganje u stočarske farme, uzgoj malina, kao i drugih poljoprivrednih disciplina.\n„Važno je napomenuti da BBI banka kroz tursku finansijsku liniju nudi i otkup dugova od mikrokreditnih organizacija i na taj način pokušava pomoći privrednicima da rasterete svoje poslovanje“ pojašnjava direktorica Čengić, dodajući kako su sredstva osim povratnicima namijenjena i proizvođačima (i prerađivačima) te poljoprivrednicima - najvažnijim kategorijama za ekonomski razvoj bilo koje zemlje. Ured za odnose s javnoscu BBI


Završavamo blog praćenje uživo izbora u BiH.\nUskoro nastavljamo objavljivati nove informacije, reakcije i analize, kroz tekstove na našoj web stranici i u radijskom programu.\nZahvaljujemo što ste nas pratili.\nCvijanović: Izvjesna moja pobjeda\nPredizborni plakati SNSD-a\nKandidat SNSD-a za predsjednika RS Željka Cvijanović izjavila je da je njena pobjeda za tu funkciju izvjesna i da njen protivkandidat Vukota Govedarica ne može stići tu razliku.\nU prvom obraćanju novinarima rekla da je razlika u glasovima više od 28.000 glasova u njenu korist na osnovu 74 posto prebrojanih glasova, odnosno da je dobila 226.777, a Govedarica 198.299 glasova birača.\n"To je nedostižno", rekla je Cvijanović uz očekivanje da će se taj trend u njenu korist nastaviti. Navela je da je ponosna i zadovoljna razlikom u glasovima, koji su, kako je rekla, do kraja obraćanja novinarima porasli i na više od 30.000 glasova.\nGovedarica: Žele nam oteti pobjedu\nKandidat Saveza za pobjedu za predsjednika RS-a Vukota Govedarica tvrdi, međutim, da je Cvijanović proglasila pobjedu, a nije ni jednom riječju govorila o rezultatima u Banjoj Luci, što je, tvrdi, indikativno.\n"Očigledno je da Željka Cvijanović i Milorad Dodik pokušavaju da unaprijed proglase pobjednika i 'otmu' pobjedu Savezu za pobjedu. Znamo kako je to izgledalo u slučaju izbora 2014., kada je taj blok pokušao da otme pobjedu Mladenu Ivaniću", ustvrdio je Govedarica.\nU Banjoj Luci je kaže on dobio više od 5.000 glasova prednosti u odnosu na kandidatkinju SNSD-a. Na osnovu obrađenih 40 posto obrađenih glasačkih listića u RS, Govedarica je saopštio da je osvojio 131.453 glasa, a da je za Željku Cvijanović glasao 126.551 birač.\nNikšić: Pobjeda se još ne može proglasiti\nPredsjednik SDP-a BiH Nermin Nikšić izjavio je u obraćanju medijima da se za bošnjačkog člana Predsjedništva Bosne i Hercegovine još ne može proglasiti pobjeda jer je uzorak prebrojanih glasova nedovoljan, a prema obrađenih 411.973 birača kandidat Socijaldemokratske partije BiH Denis Bećirović ima 127. 816 glasova, dok kandidat Stranke demokratske akcije Šefik Džaferović 120.281 glas.\nOn je rekao da će insistirati na kontroli svakog glasa, a pobjedu je čestitao članu Predsjedništva BiH iz reda hrvatskog naroda Željku Komšiću.\n"Da bi se proglasio konačan rezultat za bošnjačkog člana Predsjedništva BiH trebamo sačekati da se prebroje glasovi koji su došli putem pošte i iz dijaspore. Razlika u broju glasova između dva kandidata trenutno je 6.000 - 7.000", kazao je Nikšić.\nIzetbegović: Briljantna pobjeda SDA\nIzetbegović je istakao da su završeni "uzbudljivi" izbori i da je SDA iznijela brilijantnu pobjedu, dodajući da je Džaferović pobijedio u gotovo svim izbornim jedinicama osim u Tuzlanskom kantonu.


U Tužilaštvu BiH, na poziv v.d. glavnog tužioca Gordane Tadić, koja je rukovoditeljica Udarne grupe za borbu protiv trgovine ljudima i organiziranih ilegalnih migracija u BiH, održan je vanredni sastanak Udarne grupe na kojem je razgovarano o aktuelnim dešavanjima vezanim za situaciju sa migrantima koji borave na području BiH.\nNa sastanku su, osim članova Udarne grupe, učestvovali rukovodioci i zvaničnici policijskih i sigurnosnih agencija sa nivoa BiH, entiteta i Brčko distrikta BiH, kao i predstavnici međunarodnih organizacija.\nUčesnici sastanka su razgovarali o strateškim aktivnostima koje je definisala BiH kao i spremnosti institucija za rješavanje problema veznih za povećan broj migranata u BiH, svako u okviru svojih nadležnosti, a u zajedničkoj koordinaciji.\nTokom sastanka istaknuta je potreba za prioritetnim rješavanjem zaštite državne granice, zatim unapređenja zakonske regulative u vezi sa postupanjem sa tražiteljima međunarodne zaštite, kao i što hitnijeg potpisivanja sporazuma o readmisiji sa zemljama regije i okruženja.\nOsim toga, razgovarano je o procesu postupanja sa migrantima te učešću institucija u aktivnostima u pogledu njihove evidencije, sigurnosnih provjera, humanitarne i zdravstvene zaštite, kao i ostalih potrebnih aktivnosti, a u skladu sa međunarodnim standardima i domaćim zakonodavstvom.\nUčesnici sastanka su razgovarali i o sigurnosnoj situaciji u BiH, kako u pogledu zaštite sigurnosti migranata, tako i građana BiH.\nSastanku su prisustvovali i predstavnici relevantnih međunarodnih institucija i organizacija koje su uključene u rješavanje pitanja migracija i azila.


Utvrđivanje povezanosti između politike i vojske bosanskih Srba | Institute for War and Peace Reporting\nVojni ekspert nastavlja da svedoči o političkoj koordinaciji.\nMilitary expert Ewan Brown. (Photo: ICTY)\nPiše: Velma Šarić iz Sarajeva (TU br. 676, 21. januar 2011.)\nNa suđenju zvaničnicima srpske policije, Mići Stanišiću i Stojanu Župljaninu, jedan ekspertski svedok je ove sedmice nastavio da analizira dokumenta za koja tužilaštvo Haškog tribunala tvrdi da ukazuju na saradnju između vojnih i političkih lidera bosanskih Srba.\nStanišić i Župljanin se terete za zločine koji su u periodu od 1. aprila do 31. decembra 1992. počinjeni u 20 opština širom Bosne, a navodno su sudelovali i u zajedničkom zločinačkom poduhvatu, čiji je cilj bilo trajno raseljavanje Bošnjaka, bosanskih Hrvata i ostalih ne-Srba sa teritorije koja je trebalo da bude obuhvaćena granicama srpske države.\nVojni ekspert Ivan Braun (Ewan Brown) se, kao oficir britanske vojske, u periodu od 1986. do 1996. bavio obaveštajnim i strateškim radom. Od 1998. do 2008. radio je za Haški tribunal, uključujući četiri godine provedene u kancelariji tužilaštva.\nSvedok tužilaštva je govorio o dokumentima koje je koristio pišući izveštaje o vojnom delovanju u Republici Srpskoj (RS) tokom 1992., a koji se odnose na sastanke vojnog i političkog rukovodstva bosanskih Srba, ujedinjavanje srpskih zemalja i stvaranje vojske bosanskih Srba (Vojska Republike Srpske, VRS).\nSvedok je govorio i o odlomcima iz Mladićevih ratnih dnevnika nastalim tokom maja i juna 1992.\nOdlomci iz dnevnika pripadaju materijalu koji su srbijanske vlasti prošlog februara oduzele porodici generala Mladića. Potonji je u periodu od 1992. do 1996. bio komandant glavnog štaba vojske bosanskih Srba, a tereti se za genocid, ratne zločine i zločine protiv čovečnosti.\nNa početku suđenja, tužiteljka Džoana Korner (Joanna Korner) je ukazala na „direktivu broj dva“ – jedan opsežan dokument koji nosi datum 22. jul 1992.\nTužiteljka je, između ostalog, rekla da taj dokument opisuje kako je „ostvarena značajna vojna i diplomatska pobeda“; kako su stvoreni uslovi za stvaranje političkog i vojnog rukovodstva; te kako je „sa stvaranjem koridora u istočnoj Bosni i bosanskoj Posavini ostvarena viševekovna težnja za fizičkim jedinstvom Srba iz Bosne i Srpske Krajine [u Hrvatskoj] sa njihovom maticom Srbijom“.\nU svojoj uvodnoj izjavi iz septembra 2009., Kornerova je tvrdila da dokazi potvrđuju postojanje tesne saradnje između Jugoslovenske Narodne Armije (JNA), VRS-a i policije bosanskih Srba, kao i između brojnih predstavnika jugoslovenskih i vlasti bosanskih Srba.\nSvedok je ove sedmice rekao kako je tokom 1992. godine saradnja između Beograda, JNA i VRS-a nesumnjivo postojala, dodajući da se ona „pogotovo ticala vojske“, te da je podrazumevala raspravu o temama kao što su naoružanje, municija i finansije.\nTužiteljka je Braunu predočila nekoliko odlomaka iz Mladićevih ratnih dnevnika iz maja i juna 1992., u kojima se opisuju sastanci između vojnih i političkih predstavnika bosanskih Srba, a govori se i o stvaranju vojske RS-a i „ujedinjenju srpskih zemalja“.\nTužiteljka je sudu rekla kako je, nakon što je stekao uvid u te odlomke iz Mladićevih dnevnika, veštak sačinio izveštaj, koji je ove sedmice uvršten dokaze.\n„Vi jasno izjavljujete da dokumentacija koju ste pregledali obuhvata ne samo [Mladićeve] dnevnike, nego i neka druga dokumenta za koja ste smatrali da su relevantna i važna za izvesna pitanja“, kazala je tužiteljka i upitala: „Šta su tačno ti dnevnici i zašto bi jedan oficir uopšte vodio takav dnevnik?“\n„Mislim da su [visoki] oficiri JNA imali potrebu za vođenjem dnevnika takve ili slične vrste“, odgovorio je Braun. „Mnogo puta sam ih video, i uglavnom su se – kao i u slučaju dnevnika generala Mladića – sastojali iz beležaka, napomena, spiskova i komentara aktivnosti“, odgovorio je svedok.\nTužiteljka je potom spomenula sastanak koji je opisan u dnevniku, a odigrao se u večernjim časovima 16. maja 1992. Učesnici su bili Karadžić, Krajišnik, bivši ministar odbrane Blagoje Adžić i grupa generala iz Bosne.\nPrema navodima iz dnevnika, diskutovalo se o „problemima generalštaba, mestima u vladi, uniformama“.\n„O čemu se radi?“, pitala je Kornerova. „Mora da je to bio jedan od prvih sastanaka posvećen stvaranju i ustrojavanju Vojske Republike Srpske, a visoki generali iz Bosne su se sastali sa političkim rukovodstvom SDS-a [Srpske demokratske stranke] kako bi raspravljali o [njenom] organizovanju, kazao je svedok.\nTužiteljka je potom pitala da li je Mladić citirao Karadžića, koji je rekao: „Mi ćemo uskoro biti jedna država i jedna vojska, ujedinićemo se sa Saveznom Republikom Jugoslavijom, ali ništa nećemo pripojiti Srbiji.“\nSvedok je to potvrdio.\n„Na idućoj stranici se kaže: ’Nalazimo se na pragu ostvarenja našeg vekovnog sna o stvaranju države bez mnogo unutrašnjih neprijatelja’ – što je tema koja se neprestano ponavlja, a pojavljuje se i šest dana kasnije, na zasedanju skupštine?“, pitala je potom Kornerova.\n„Da, zapravo je ista ta rečenica bila izgovorena i na sednici skupštine, a primetio sam je i na nekoliko drugih mesta, doduše ne toliko u vojnim dokumentima“, odgovorio je svedok. „Da li se te rasprave između političkih ili, strogo govoreći, civilnih lica često pojavljuju u ovim dnevnicima?“, pitala je tužiteljka.\n„Da, na mnogo mesta se spominju nekakvi Mladićevi sastanici na veoma niskom nivou, na primer opštinskom ili regionalnom – izgleda da je njemu bilo stalo do toga da se sastane sa svim tim ljudima“, odgovorio je svedok.


Čuvena LEPOTICA objavila prvu fotografiju SVOG TELA POSLE POROĐAJA i Instagram je U ŠOKU: Otvoreno je progovorila o SVEMU ŠTO PORODILJE prećutkuju - Zena.rs\nEšli Grejem je sredinom januara rodila svoje prvo dete - sina Ajzaka, a ona je i nakon porođaja rešila da otvoreno govori o izazovima koje sa sobom nose trudnoća, odnosno postporođajno stanje.\nEšli Grejem pre porođaja Foto: Profimedia\nOna je ovog puta podelila prvu fotografiju svog tela nakon što se porodila, uz koji je otvoreno pozvala žene da razgovaraju o oporavku nakon rađanja.\nPlussajz manekenka pozirala je u crnoj pamučnoj atlet majici i sivim boksericama, lice prekrivši rukom, a uz fotografiju je prilozila i detaljan opis o svojoj svakodnevici nakon što je dobila dete.\n"Podigni ruku ako znaš da možda nećeš promeniti i svoje pelene. Nakon svih ovih godina u modi nikada nisam mogla da pretpostavim da će jednokratni donji veš biti moj omiljeni komad garderobe, ali evo nas. Niko ne govori o oporavku i izlečenju kroz koji prolaze novopečene mame. Htela sam da vam pokažem da nije sve duga i leptirići. Definitivno je bilo jako teško, ali sam imala iskrene razgovore sa prijateljicama koje su mi poslale stvari koje su mi spasile život. Neverovatne su predrasude sa kojima se i dalje suočavamo kada pričamo o tome kroz šta prolazimo", napisala je Ešli i pohvalila liniju proizvoda novopečene mame, uz akcenat na bočicu koja pomaže pri ispiranju intimne regije.\nTridesetjednogodišnja lepotica je prošle godine objavila i prvu fotku svog sinčića i to dok ga doji i dok je suprug Džastin nežno ljubi.\n"Imam toliko razloga da budem zahvalna, na svoj ljubavi i podršci koju dobijam od ove sjajne zajednice, na neverovatnom mužu, na predivnoj bebi koja mi je otvorila oči i pokazala koliko je svet zaista divan", napisala je ona uz ovu idiličnu sliku.


SAD mogu da utiču na Severnu Koreju i drugim sredstvima osim sankcija - Sputnjik Srbija\n00:45 08.03.2017 Preuzmite kraći link\nPjongjang ispalio četiri rakete, tri pale u japanske vode\n„Veoma smo zabrinuti zbog eskalacije akcija Severne Koreje, nastavka proba i razvijanja programa naoružanja. To dolazi do toga da moramo da uzmemo u obzir i druge alternative“, rekao je Toner.\n„Sada smo usmereni na realizaciju sankcija u najvećoj mogućoj meri, ali moramo uzeti u obzir i druge mogućnosti“, istakao je on. Toner nije direktno rekao da li se radi o vojnim merama protiv Severne Koreje.\nProtiv Severne Koreje su na snazi bilateralne sankcije UN i SAD, uključujući i one u vezi sa nuklearnim probama i programom stvaranja balističkih raketa.\nRusija osuđuje raketna testiranja Severne Koreje\nI Britanija osudila raketne probe Severne Koreje\nMoskva zabrinuta zbog lansiranja raketa u Severnoj Koreji\nraketne probe, mere, sankcije, Stejt department, Mark Toner, Severna Koreja


Partizan se plasirao u treće kolo kvalifikacija za Ligu šampiona, pošto je nakon 1:0 u Beogradu i u revanšu pobedio Dilu sa 2:0.\n"Prevashodni cilj je bio da postignemo prvi pogodak, što smo i uspeli u prvom poluvremenu. To nam je omogućilo da smirimo igru, a posle drugog smo rutinski priveli utakmicu kraju", dodao je Milinković.\nOn je naveo da je Dila promenila stil igre u odnosu na prvi susret.\n"U Beogradu mi se nije dopalo kako je Dila igrala. Danas su krenuli da traže gol, tako da je bilo više prostora, što smo mi iskoristili", dodao je trener crno-belih.\nPartizan će u narednom kolu najverovatnije igrati protiv rumunske Steaue, koja u pred revanš sa Trenčinom ima dva gola prednosti.\n"To je veliki klub, sa velikom istorijom i tradicijom. Za Partizan je ta utakmica veliki izazov. I tu ćemo pokušati da pobedimo u dve utakmice", rekao je Milinković.\nTrener ekipe Dila Gori Uča Sosijašvili rekao je da je Partizan bolji tim i čestitao je srpskom klubu na pobedi.\n"Imali smo nekoliko dobrih prilika. Nismo ih iskoristili, posle čega je Partizan poveo. Situacija se promenila posle tog gola, hemija našeg tima se promenila. Partizan je bolji tim, čestitam im na pobedi, a za nas je ovo dobra škola", rekao je Sosijašvili.


Podkast Galimatijas u četvrtak 6. februara ponovo u Omladinskom centru - Glas Zaječara\nU Srbiji još 247 obolelih i tri smrtna slučaja, ukupno 2.447…\nMinistarstvo: Svi zaraženi koronavirusom moraju u bolnice, nema više kućnog lečenja\nHome Zabava Podkast Galimatijas u četvrtak 6. februara ponovo u Omladinskom centru\nU Omladinskom centru u Zaječaru sutra (četvrtak 6. februar) biće održan podkast Galimatijas.\nKroz stranputice i putice galimatijasa vodiće vas vaši Đovani i Bokačo – Stevan Jovanović i Boris Živulović, sa svojim gostima.\n„Ovog četvrtka, Đovani i Bokačo imaju posebnu čast da ugoste drevnog, po nekima nefilima, a po nekima tek homo sapiensa naprednije varijante, još ne zavedene u Katastru i PIO fondu, Sergeiusa Stankoviusa. Kao biće, jer preciznijeg izraza za njegovu pojavnost nema, koje je svedočilo vekovima, predstaviće novog čoveka, zoon ekonomikona te uporediti ga sa prethodnim zoo fizikonom te zoo politikonom. Takođe, pozdraviće uspehe Novaka Đokovića i uputiti rođendansku čestitiku rahmetli Bobanu Marliju“ navodi se u saopštenju Omladinskog centra.\nPočetak je u 20 sati, ulaz je besplatan, a svi koji nisu u prilici da dođu u Omladinski centar podkast mogu da prate uživo putem lajv strima na Fejsbuk stranici Omladinskog centra.\nPrethodni tekstTri zaječarske ulice bez struje\nNaredni tekstStanje na putevima: Oprez zbog vlažnih kolovoza i snega\nU Srbiji još 247 obolelih i tri smrtna slučaja, ukupno 2.447 zaraženih i 61 preminuli 07/04/2020\nMinistarstvo: Svi zaraženi koronavirusom moraju u bolnice, nema više kućnog lečenja 07/04/2020\nNovi Pazar: Smenjen pomoćnik gradonačelnika koji je kritikovao Vučićevu posetu gradu 07/04/2020\nBondarenko: Srbija menja orijentaciju 07/04/2020\nSkrozza: Vučićev odlazak u Novi Pazar klasičan primer političke kampanje 07/04/2020


Popović: Kosovo nije nezavisno, pozicija Srbije dobra - Blic\n"Kosovo je crna rupa Evrope, mesto gde vladaju kriminalci, narko-mafija. Vreme je prošlo, maske su pale. Kosovo nije nezavisno, da jeste niko nas ne bi pritiskao da nastavimo pregovore i potpišemo sporazume", rekao je Popović u emisiji "Upitnik" na na RTS.\n"Imamo rezoluciju 1244, nekoliko prijatelja, pre svega Rusiju i Kinu koje nikad nisu bile jače. Imamo pet država u EU koje nisu priznale nezavisnost, ni oni se još nisu dogovorili po tom pitanju. Mislim da je pozicija Srbije dobra, samo treba biti mudar i strpljiv", naveo je Popović.\n"Mi insistiramo na tom pitanju, državna i privatna imovina, pitanje rudnih bogatstava, termoelektrane, železnice..Postoje pravni timovi koji se bave time, postoje međunarodni sudovi, treba se suditi do kraja i da se borimo za svoja prava", navodi ministar.\n"Ivanovićevo ubistvo imalo je nekoliko ciljeva, da niko do Srba ne treba da se oseća bezbedno, da se napravi podelu među Srbima na Kosovu, da se iskoristi u dnevno-poltičke svrhe i da se oslabi naša pregovaračka pozicija", kaže Popović i dodaje, da svi ti ciljevi nisu ostvareni zbog izuzetne reakcije Srbije nakon ubistva.\n"Aleksandar Vucić je otišao na KiM, cela država je reagovala. To nisu očekivali i njihov plan je propao. Ne isključujemo da može biti još terorističkih akata, ali to ne znači da je bezbednost Srba gora", ističe Popović.\n"Mislim da treba da do polovine ove godine izađemo sa našim rešenjem za Kosovo, da to bude kompromis i veća autonomija nego što je bila. Kompromis Albanaca treba da se ogleda u tome da prihvate da neće dobiti ono što su hteli od početka, nezavisnost i stolicu u UN", navodi Popović.\n"Zadatak ove generacije političara Srbije je da sačuvaju Kosovo, to moramo kroz razgovor sa međunarodnom zajednicom, čuvanje prijateljstva sa onima koji nas podržavaju i kroz vođenje dijaloga", kaže Popović.\n"Svim Srbima bi poručio, dogodine u Prizrenu", zaključio je Popović.\nRezolucija 1244 Nenad Popović Mafija Kosovo RTS\nLevi blok bojkotuje sutrašnji protest, optužuje lidere Saveza za Srbiju da glume demokratičnost


RS: Usvojena ekonomska politika za 2008. godinu - Klix.ba\nBiH RS: Usvojena ekonomska politika za 2008. godinu\nRS: Usvojena ekonomska politika za 2008. godinu\n22.12.2007. u 22:42\nNarodna skupština RS-a usvojila je u subotu navečer u Banjoj Luci nakon cjelodnevne rasprave Ekonomsku politiku tog entiteta za 2008. godinu koja predviđa rast bruto društvenog proizvoda od najmanje 8,5 posto, smanjenje nezaspolenosti i veća investiciona ulaganja.\nEkonomska politika RS-a predviđa i rast industrijske proizvodnje po stopi od 12 posto i smanjenje nezaposlenosti na nivo ispod 30 posto, povećanje izvoza od 12 posto i povećanja uvoza od pet posto, što bi dovelo do pokrivenosti uvoza izvozom od 55 posto u odnosu na sadašnjih 50 posto, kao i smanjenje udjela javne potrošnje u bruto društvenom proizvodu na 37,4 posto sa sadašnjih četrdesetak.\nKada je u pitanju pokretanje novog investicionog ciklusa, u ovom dokumentu je navedeno da to podrazumijeva realizaciju Razvojnog programa RS-a koji predviđa 220 miliona KM javnih investicija i oko 480 miliona investicija u privredu i infrastrukturu, računajući ranije urađeni program javnih ulaganja.\nU Ekonomskoj politici za narednu godinu planirano je i jačanje finansijske discipline, posebno u javnim finansijama, vođenje budžetske politike u kojoj će budžet biti uravnotežen ili sa tendencijom blagog suficita, kao i nastavak reforme poreskog sistema i suštinski ulazak u reformu penzionog sistema.\nTakođer, dugoročni ciljevi su održiv makroekonomski rast, izgradnja društva zasnovanog na znanju, uravnotežen regionalni razvoj, povećanje zaposlenosti, standarda stanovništva, zaustavljanje socijalnog raslojavanja i smanjenje siromaštva, priključenje BiH Evropskoj uniji putem Sporazuma o stabilizaciji i pridruživanju i korištenje njegovih mogućnosti, smanjenje kriminala i korupcije i racionalizacija i povećanje efikasnosti državne uprave.\nPoslanik SDS-a Ognjen Tadić rekao je tokom rasprave da nije tačno da je slika RS-a onakva kako je predstavljena u nekim segmentima Ekonomske politike i da građani ne žive onako kako je rečeno u tok dokumentu, već mnogo lošije.\nU obraćanju Skupštini, poslanik SNSD-a Perica Rajčević rekao da je Ekonomska politika realno planirana u skladu sa drugim razvojnim mjerama Vlade.\nRajčević smatra da je realno planirana stopa smanjenja nezaposlenosti, izvoza, kao i drugi zavrtani makroekonomski ciljevi Vlade.\nU završnom obraćanju ministar finansija RS-a Aleksandar Džombić rekao je da će biti urađena i strategija razvoja RS-a, kao veoma bitan dokument, a odgovorio je potvrdno i na često postavljano pitanju tokom rasprave da li je uplaćen novac od prodaje naftne industrije RS-a.\nInače, za usvajanje Ekonomske politike glasala su 45 poslanika, protiv je bilo 17, a šest je bilo suzdržano, nakon čega je i okončana Šesta posebna sjednica Narodne skupštine RS-a.